SELAGI PIMPINAN ADA SIKAP MELAWAN SEPERTI SEKARANG, SUKAR UNTUK UMNO DIHARAMKAN, TAPI…..

Bolehkah UMNO diharamkan?
Ini adalah antara isu yang menghantui UMNO sekarang ini, selain isu kedudukan hubungannya dengan Bersatu dan kemampuan untuk menang dalam PRU15 akan datang.
Dengan banyak kuasa berada dalam tangan Bersatu dan parti itu diketahui umum tidak mungkin mampu bernafas selesa meneruskan pegangan kuasanya dalam negara jika tanpa kerjasama UMNO, tidak mustahil pilihan bagi Bersatu ialah mengharamkan UMNO.
Apalagi setelah UMNO kini memuktamadkan putus hubungan dan tiada lagi kerjasama dengan Bersatu dalam PRU15, itulah jalan terakhir dan terbaik yang boleh dilakukan parti pimpinan Mahiaddin Md Yasin jika beliau ingin mudah terus mengekalkan kuasanya.
Alasan mengharamkan UMNO pula bukannya susah, di samping boleh dicari dan dicipta, fail lama berkenaan perkara tersebut ketika Mahiaddin memegang jawatan Menteri Dalam Negeri yang diserahkan kepadanya untuk diambil diambil tindakan oleh Tun Mahathir Mohamad sebelum ini, pasti sama ada masih lagi dalam simpanannya atau kini berada di tangan Menteri Dalam Negeri sekarang, Hamzah Zainuddin.
Jika kita masih ingat, sebaik mengetahui perkara itu, mujur Anwar Ibrahim segera menemui Mahiaddin dan menasihatkannya agar jangan bertindak mengharamkan UMNO, meskipun alasan menerima dana 1MDB sudah boleh dijadikan sandaran tindakan pengharaman.
Anwar mengingatkan Mahiaddin tentang jasa-jasa dan sumbangan UMNO kepada orang Melayu, walaupun mereka berdua tidak lagi berada di dalam parti Melayu terbesar itu.
Dengan UMNO diharamkan, ditambah sudah sedia ada pemimpin dalam UMNO sendiri yang lebih sayang kepada Bersatu berbanding parti mereka sendiri, sudah tentu ahli-ahlinya akan bertempiaran dan seterusnya akan muncullah saranan agar menjadikan Bersatu sebagai ganti wadah perjuangan.
Lalu, dengan gah kemudiannya Mahiaddin akan muncul melalui perutusan khasnya sambil menyeru semua orang Melayu agar bersatu di bawah payung Bersatu.
Atau, boleh juga setelah UMNO diharamkan, akan muncul sekumpulan pemimpin UMNO yang pro Bersatu diberikan surat oleh Pejabat Pendaftar Pertubuhan untuk menghidupkan semula UMNO dengan nama UMNO 2.0, UMNO 3.0 atau seumpamanya.
Sebahagian pemimpin utama UMNO sedia ada akan diketepikan daripada cubaan menghidupkan semula parti itu di mana kes mahkamah yang sedang dihadapi dijadikan sebagai alasan mengenepikan mereka.
Selepas itu, pimpinan baru berkenaan bukan saja mula mengadakan sidang media di Ibu Pejabat UMNO di PWTC, malah bergerak ke negeri-negeri untuk memberi penjelasan dan mengukuhkan sokongan.
Akhirnya, UMNO pun berjaya dihidupkan semula, tetapi oleh kerana organisasinya masih lagi dalam penyusunan dan belum teratur, maka ia perlu bekerjasama dengan Bersatu untuk menghadapi PRU15.
Bekerjasama dengan Bersatu itu tentu saja bermaksud UMNO perlu berada di bawah dan kena tunduk hormat kepada Bersatu.
Sudahnya, selain Mahiaddin yang akan tersenyum lebar, Azmin Ali dan Hamzah Zainuddin juga turut sampai ke telinga senyumannya.
Realitinya, semua itu tidak mustahil berlaku kepada UMNO dan dilakukan oleh Bersatu tetapi selagi pimpinan UMNO terus melawan dan tidak gentar dengan apa jua cabaran, ia tidaklah semudah itu sesiapa mahu mengambil tindakan pengharaman itu.
Ketika kali pertama UMNO diharamkan, walaupun ia keputusan mahkamah, tetapi boleh dianggap pimpinan UMNO ketika itu memang menghendaki pengharaman tersebut.
Dengannya kemudian lalu ditubuhkan UMNO Baru dan golongan penentang kepada pemimpin yang berkuasa dalam kerajaan tidak dibenarkan langsung untuk menyertai UMNO, seterusnya lahirlah Parti Semangat 46.
Kali kedua UMNO cuba diharamkan ialah dengan Tun Mahathir, setelah menjadi Perdana Menteri buat kali kedua, telah memujuk dan memberi idea kepada Presiden parti, Ahmad Zahid Hamidi agar membubarkan UMNO.
Zahid Hamidi telah bercakap banyak kali mengenai pengharaman itu, malah menyebut jika beliau setuju membubarkan UMNO ketika itu, pastilah tiada pendakwaan di mahkamah terhadapnya, namun tidak pernah sekali pun ia dinafikan oleh Tun Mahathir.
Ini memberi gambaran benarlah ada saranan dan pujukan untuk mengharamkan UMNO oleh Tun Mahathir kepada Zahid Hamidi itu.
Kalau Zahid Hamidi tiada sikap melawan atau mudah gelap mata dengan tawaran jawatan, UMNO sudah pun jadi “arwah” ketika ini.
Yang nyata di sini, dengan kali pertama UMNO diharamkan kerana itulah keinginan pimpinan waktu itu demi survival kuasa mereka dan cubaan kali kedua dilakukan dengan pujukan kepada pimpinan sedia ada, bermakna UMNO tidak mungkin atau terlalu sukar untuk diharamkan selagi pimpinannya ada sikap melawan kepada pihak yang mahu mengharamkannya.
Tun Mahathir sendiri telah membuktikan UMNO hanya boleh diharamkan melalui tindakan daripada dalam, bukan daripada luar.
Mengharamkan UMNO tanpa restu pimpinan dan sebahagian besar ahlinya, tidak dapat tidak, akan memungkinkan berlakunya huru-hara dan pemberontakan besar-besaran di kalangan orang Melayu sendiri.
Tetapi, sebaik UMNO sedia mengalah dan tunduk lentuk atau ketika pimpinannya sudah diambil alih oleh kelompok yang tidak berani melawan, ketika itulah laluan jadi terbuka untuk UMNO mudah dibubar atau diharamkan.
(Shahbudindotcom 08/04/2021)

5

2

votes
Article Rating
Kongsikan artikel ini


DUA MENTERI INI PASTI TIADA MASALAH MENGECAM SIAPA PELAKU ‘VIDEO HAZIQ’?

Kata Annuar Musa, beliau 100 peratus yakin rakaman audio yang tular yang didakwa perbualan antara Presiden UMNO, Ahmad Zahid Hamidi dengan Presiden PKR, Anwar Ibrahim adalah tulen.
Menteri Wilayah Persekutuan itu berkata, beliau telah mendengar audio perbualan itu lebih 10 kali dan bukanlah sukar untuk mengenal pasti identiti kedua-dua individu berkenaan.
“Suara orang lain berlakon dengan suara sebenar, saya boleh cam.
“Saya dengar lebih 10 kali malam tadi dan saya yakin 100 peratus itu suara tulen, bukan dibuat-buat.
“Lagi pula, saya juga agak rapat dengan kedua-dua mereka,” tambah bekas Setiausaha Agung BN itu lagi.
Seorang lagi menteri, Zuraida Kamaruddin turut melahirkan keyakinan audio tersebut juga tulen.
Ini kerana, ujarnya, beliau sangat mengenali suara Anwar berikutan telah berada dalam PKR selama 20 tahun lamanya.
“Saya dengar (rakaman audio itu) dan selepas berada dalam PKR selama 20 tahun, saya percaya itu suara Anwar,” kata bekas Naib Presiden PKR itu lagi.
Maknanya, kedua-dua menteri ini memang hebat, malah mereka juga layak jadi pakar forensik untuk negara.
Hanya dengan mendengar suara saja pun mereka sudah yakin rakaman audio yang tular di media sosial adalah 100 peratus tulen.
Jika dengan hanya mendengar suara sudah boleh mengecam ia suara siapa, tentulah jika melihat video lebih mudah lagi mengenal pasti pelaku di dalamnya.
Bolehkah sekarang Annuar dan Zuraida mengesahkan siapa pelaku dalam “video Haziq” yang juga tular sebelum ini?
Jika Anwar sudah dikenalinya selama 20 tahun, tentunya Azmin Ali yang diperkatakan ramai adalah salah seorang pelaku dalam “video Haziq” itu juga telah dikenali oleh Zuraida selama 20 tahun lamanya.
Jadi kepada Zuraida, tolong beritahu kepada rakyat Malaysia siapakah salah seorang pelaku dalam “video Haziq” itu kerana membuat pengecaman dalam video tentu lebih mudah berbanding audio?
Kepada Annuar pula, sila tonton video Haziq 10 atau 20 kali selepas ini, kemudian beritahulah siapa salah seorang pelakunya?
Tiap Rabu berjumpa dalam mesyuarat kabinet, mustahil susah nak kenal?
Dan jangan pula Annuar dan Zuraida terus senyap saja selepas ini?
(Shahbudindotcom 09/04/2021)

4.7

10

votes
Article Rating
Kongsikan artikel ini


PH MUKTAMAD KETETAPAN ANWAR CALON PM, SIRI JELAJAH PRU15 AKAN SEGERA DIGERAKKAN

MENGINSAFI bahawa pandemik COVID-19 telah mendatangkan dampak yang cukup mendalam kepada Rakyat, Ekonomi dan Negara, dan Dasar-Dasar Perikatan Nasional jelas gagal menangani sepenuhnya;
MENYESALI bahawa Demokrasi di Malaysia telah parah akibat malapetaka pengkhianatan dan pembelotan politik yang terkutuk sehingga menyebabkan kepercayaan Rakyat terhadap Demokrasi itu sendiri luntur dan terhakis;
MEYAKINI bahawa Rakyat mengharapkan suara, harapan, kegusaran dan rintihan mereka difahami, dijuarai dan diperjuang, termasuk dalam isu kehilangan pekerjaan dan pendapatan;
MEMAHAMI bahawa usaha memulihkan Negara terletak pada kemenangan dalam Pilihan Raya Umum ke-15, justeru usaha menggembleng seluruh kekuatan perlu berasaskan Prinsip dan Agenda Reformasi, manakala kelangsungan Kerajaan bergantung kepada kestabilan dan keutuhan Politik;
MENYEDARI bahawa Pakatan Harapan adalah sebuah pakatan politik yang dinamik, demokratik dan pragmatik yang bersedia menggalas tanggungjawab besar memulihkan Negara;
MAKA PEMUKIMAN PIMPINAN Pakatan Harapan di Port Dickson pada 8 dan 9 April 2021 memutuskan bahawa:
1) Pengerusi Pakatan Harapan, Dato’ Seri Anwar Ibrahim mengetuai kempen Pilihan Raya Umum ke-15 dan seterusnya diangkat sebagai calon Perdana Menteri Malaysia;
2) Kami mendesak Perdana Menteri untuk segera menasihati Seri Paduka Baginda Yang di-Pertuan Agong untuk memanggil sidang Parlimen dan senafas dengan itu menamatkan Darurat;
3) Kami mengulangi ikrar, tekad dan iltizam untuk terus memperkukuh Pakatan Harapan dalam mendepani Pilihan Raya Umum ke-15 dan seterusnya memaparkan upaya untuk mentadbir dan memerintah Negara dengan amanah, demokratik dan adil;
4) Kami mengiktiraf potensi dan kepentingan Wilayah Sabah dan Sarawak sebagai enjin pertumbuhan ekonomi yang baharu dalam memacu pembangunan negara, dengan jaminan pengagihan sumber yang lebih saksama, seiring dengan sinergi pembangunan ibukota baharu Indonesia di Kalimantan;
5) Kami akan menggerakkan semua wakil rakyat dan pimpinan negeri untuk memerah seluruh potensi dan keupayaan bagi menangani isu-isu dasar berkait pemulihan Ekonomi dan kesejahteraan Rakyat. Kami juga akan meneruskan proses libat urus bersama semua pemegang taruh untuk membentuk manifesto Pakatan Harapan;
6) Kami mengambil pendirian yang terbuka untuk berunding dan bekerjasama dengan mana-mana pihak, berdasarkan Prinsip dan Agenda Reformasi demi kepentingan Rakyat; dan
7) Kami akan memulakan siri jelajah ke negeri-negeri untuk memberikan penerangan kepada Rakyat berkait pendirian dan tawaran Pakatan Harapan menyentuh isu Ekonomi Rakyat, Kestabilan Politik dan Krisis Pandemik COVID-19.
KETETAPAN PORT DICKSON
PAKATAN HARAPAN
9 April 2021.

4.9

7

votes
Article Rating
Kongsikan artikel ini


HAMZAH ZAINUDDIN DIKECAM CAMPURTANGAN PERTUKARAN PEGAWAI2 KANAN POLIS

Saya Hassan Abdul Karim, Ahli Parlimen Pasir Gudang memandang serius percubaan Menteri Dalam Negeri, Hamzah Zainuddin yang cuba campur tangan dalam urusan Ketua Polis Negara, Tan Sri Hamid Bador dalam soal pertukaran jawatan dan tugas pegawai-pegawai kanan polis Malaysia dalam PDRM.
Saya mendapat maklum bahawa Ketua Polis Negara telah membuat keputusan menukarkan jawatan dan tugas pegawai-pegawai tinggi PDRM menurut kuasa Undang-Undang yang memperuntukkan “ Control and Command” PDRM adalah terletak dalam bidang kuasa Ketua Polis Negara yang dilantik oleh Yang di-Pertuan Agong.
Menteri Dalam Negeri Hamzah Zainuddin tidak ada kuasa di bawah undang-undang untuk menangguhkan, apa tah lagi untuk menggagalkan keputusan yang telah diambil oleh Ketua Polis Negara.
Saya memandang perkara yang cuba dilakukan oleh Menteri Dalam Negeri adalah serius. Walaupun sekarang negara berada di dalam keadaan Darurat dan Parlimen digantung, ini tidak bermakna Menteri Dalam Negeri mempunyai kuasa yang melampaui peruntukan undang-undang sehingga mengganggu bidang kuasa Ketua Polis Negara.
Satu perkara yang perlu diingat bahawa baru-baru ini, Ketua Polis Negara telah mendedahkan wujudnya gejala yang dipanggil Kartel di dalam PDRM yang telah menjejaskan integriti PDRM.
Pada hari ini pula, Sabtu 10 April 2021 melalui telivesyen (Astro Awani jam 3 petang), Ketua Polis Negara telah mendedahkan bahawa Dadah telah menjadi ancaman nombor satu negara.
Menurut beliau jumlah rampasan dadah oleh Polis seperti syabu dan lain-lain dalam simpanan PDRM sekarang berjumlah RM3.5 bilion.
Manakala ada akhbar pada hari ini, (Sinar Harian 10 April 2021) di muka depan mendedahkan Malaysia telah menjadi sasaran kartel dadah antarabangsa yang bertujuan menjadikan Malaysia sebagai pusat transit dadah sebelum diseludup ke negara ketiga.
Akhirnya, sebagai Ahli Parlimen, saya menasihatkan supaya Menteri Dalam Negeri menarik balik arahannya yang meminta Ketua Polis Negara menangguhkan keputusan pertukaran pegawai-pegawai kanan Polis.
Ketua Polis Negara mesti diberi ruang dan sokongan semua pihak untuk membasmi jenayah di negara ini dan menjadikan PDRM sebuah agensi yang menjaga keselamatan dan ketenteraman awam dapat berfungsi secara profesional, cekap dan amanah.
Hassan Abdul Karim
Ahli Parlimen Pasir Gudang
Merangkap
Ahli Jawatankuasa Pilihan Khas Kebebasan Asasi Dan Hak-Hak Di Bawah Perlembagaan, Dewan Rakyat
Bertarikh 10 hb April 2021.

3.9

10

votes
Article Rating
Kongsikan artikel ini


KALAU DENGAN PAS YANG MENGKAFIRKANNYA PUN UMNO BOLEH BEKERJASAMA, APA SANGATLAH DENGAN PH?

Meski rakaman audio bocor yang didakwa melibatkan Presiden PKR, Anwar Ibrahim dengan Presiden UMNO, Ahmad Zahid Hamidi masih lagi merupakan misteri dari segi kesahihannya, di sisi lain sebenarnya ramai yang berharap hubungan baik yang dizahirkan melalui perbualan mereka berdua itu akan menjado kenyataan dalam politik untuk negara.
Dalam erti kata lain, kebocoran audio itu telah melonjakkan harapan agar UMNO dan PKR akhirnya dapat membentuk suatu kerjasama.
Kerjasama yang diharapkan itu tidak saja melibatkan UMNO dan PKR, tetapi juga merangkumi antara BN dan PH.
Dengan kekuatan yang masing-masing miliki, kerjasama itu jika menjadi kenyataan, itulah sebetulnya yang terbaik untuk negara.
Tetapi, bolehkah ia menjadi kenyataan?
Jika diperhati, UMNO dengan PH yang di dalamnya ada PKR, DAP dan Amanah hanya bermusuh dari segi politik semata-mata dan ia tidak lebih daripada itu.
Yang kerap berlaku hanyalah berbalas cakap dan kenyataan berkaitan pelbagai isu yang kedua-dua pihak berbeza pendirian masing-masing.
Kewujudan slogan “No Anwar No DAP” yang sering diratibkan oleh pemimpin tertentu dalam UMNO sejak akhir-akhir ini bukanlah gambaran wujudnya permusuhan yang terlalu teruk antara parti itu dengan PH.
Ia tidak lebih adalah manifestasi ketakutan golongan tertentu dalam UMNO terhadap kehilangan jawatan dan kedudukan sejak terbentuknya kerajaan PN, selain untuk melindungi Bersatu serta Mahiaddin Md Yasin yang pada hakikatnya sedang sesak nafas dalam melayati kehidupan berpolitik seterusnya.
Di pihak PKR dan DAP, mereka tidak pula pernah ada slogan “No UMNO No Zahid Hamidi” misalnya sehingga ia menjadi ketetapan parti sebagaimana dilakukan oleh UMNO.
Tetapi, terbukti akhirnya Bersatu dan Mahiaddin lebih merupakan ancaman yang ingin “membunuh” UMNO berbanding Anwar, PKR dan DAP yang dianggap musuh yang tidak boleh dijalin kerjasama itu.
Dengan perkembangan politik semasa yang banyak berubah dan norma baru menjadi aturan kehidupan sekarang ini, sudah sampai masanya UMNO perlu membatalkan ketetapan “No Anwar No DAP” itu.
Ketetapan itu sebenarnya mengongkong UMNO untuk kembali berkuasa serta dalam masa sama memberi kelebihan kepada Bersatu, PN dan Mahiaddin mencatur kekuatan kuasa dalam milikannya.
Ini kerana, sementara UMNO yang terperangkap dengan ketetapan “No Anwar No DAP” bersama dengan Bersatu membentuk kerajaan PN, namun untuk mengukuhkan partinya, tidak kira wakil rakyat PKR, DAP atau sesiapa saja yang sedia menjual diri, semuanya diborong oleh Bersatu.
Sudahnya, Bersatu kini jadi parti rojak yang tidak saja berkumpul di dalamnya segala pengkhianat, malah macam-macam jenis manusia tak kira daripada mana asal usulnya ada bersama.
Lagi pula, UMNO harus sedar, kedudukannya BN yang diterajuinya semakin mengecil sekarang di mana hanya tinggal empat parti saja lagi di dalamnya.
Itu pun MIC, salah satu komponennya sudah mula ternampak geli-geli mendekati PN dan Mahiaddin kebelakangan ini.
Mendepani cabaran mendatang, UMNO tiada pilihan lain selain perlu bekerjasama dengan PH, khususnya PKR dan DAP untuk kelangsungan masa depannya.
Kalau dengan Pas yang pernah mengkafirkannya pun UMNO boleh berbaik, bermesra dan kini merinduinya apabila parti Islam itu mula liar sejak main dua kolam dengan Bersatu, apakah PH, PKR dan DAP pernah berlaku buruk mengganggu atau mengancam akidah ahli-ahli UMNO?
Dalam hidup orang Islam, tidakkah akidah merupakan tunjang kehidupan paling asas bagi kita semua?
Maka, kalau dengan Pas yang pada dasarnya sudah begitu jauh terlajak dalam berpolitik sehingga ke peringkat mengkafirkan yang bermakna telah menceroboh tunjang paling asas bagi orang UMNO sebagai sesama umat Islam, itu pun masih boleh diterima sebagai rakan kerjasama, mengapa tidak dengan PH, PKR, DAP dan Anwar?
Apa yang PH, PKR, DAP dan Anwar pernah mengancam dan membahayakan UMNO selama ini?
Pernahkah DAP mengkafirkan UMNO atau cuba mahu mencinakan orang Melayu UMNO?
Lebih daripada itu, selain tidak bertembung kerusi pilihanraya dengan DAP dan dengan PKR pula hanya berlaga di kawasan tertentu yang pada asasnya boleh dirundingi secara baik, pilihan UMNO sebagai parti Melayu untuk bekerjasama dengan PH juga menggambarkan mereka benar-benar berjiwa Malaysia.
Ia akhirnya akan melahirkan kestabilan sejati untuk kepentingan rakyat dan negara seluruhnya.
(Shahbudindotcom 10/04/2021)

4.3

6

votes
Article Rating
Kongsikan artikel ini


UNTUK ELAK ‘UMNO FOR SALE’, ZAHID HAMIDI KINI WAJAR UBAH FIKIRAN DAN TANGGUH PEMILIHAN PARTI

Walaupun Presiden UMNO, Ahmad Zahid Hamidi pernah berjanji tidak akan menangguhkan pemilihan parti yang sepatutnya diadakan tahun ini, perkembangan terbaru kebelakangan ini memperlihatkan beliau perlu membuat pusingan U dan mengubah fikirannya.
Desakan demi desakan oleh kalangan kluster menteri yang muncul satu demi untuk menggesa pemilihan disegerakan adalah isyarat bahaya kepada masa depan UMNO.
Mengubah fikiran dan menangguhkan pemilihan selama 18 bulan sebagaimana peruntukan perlembagaan sehingga PRU15 diadakan terlebih dahulu, berdasarkan situasi semasa merupakan satu-satunya pilihan untuk menyelamatkan maruah dan masa depan parti.
Langkah ini bukan soal untuk menyelamatkan kedudukan Zahid Hamidi atau beliau takut dengan pertandingan, tetapi untuk mengelakkan UMNO dijual atau jadi “for sale” akhirnya.
Sebagai Presiden UMNO, Zahid Hamidi dalam hal ini lebih mempunyai tanggungjawab moral untuk mempertahankan mandat PAU2020 iaitu ketetapan putus hubungan dengan Bersatu daripada memikirkan kedudukan dirinya atau melayan tuntutan pemimpin kluster menteri yang difahami ada agenda tersembunyi di sebaliknya.
Jika diadakan pemilihan, sementara Zahid Hamidi dipercayai akan mempertahankan jawatannya, UMNO lebih mungkin menjadi sangat berpecah selepas itu, tidak kira siapa pun yang menang jadi Presiden UMNO.
Kalau Zahid Hamidi menang, kluster menteri yang kalah berkemungkinan akan melompat atau ditawarkan melompat kepada Bersatu sebagai jaminan ada peluang untuk bertanding dalam PRU15 dan akhirnya UMNO akan jadi berpecah.
Kiranya pemimpin kluster menteri pula memenangi pertandingan, selain kumpulan Zahid Hamidi yang tewas bersama beberapa pemimpin kluster mahkamah akan dipencilkan atas alasan kes mereka belum selesai, walau hakikatnya belum lagi dijatuhkan hukuman, UMNO tetap berpecah juga sudahnya.
Lebih buruk lagi perpecahan akan melanda jika pemimpin baru daripada kluster menteri yang memimpin parti membuat pusingan U ke arah mahu membawa UMNO bekerjasama dengan Bersatu dan terus menyokong Mahiaddin Md Yasin sebagai Perdana Menteri.
Pokoknya, jika pemilihan diadakan sebelum PRU15, apa pun hasil pemilihannya itu nanti, UMNO tetap akan berantakan dan berpecah.
Lagi pula, PAU2020 baru diadakan pada hujung Mac, takkan bulan sudah mahu diadakan PAU2021 beserta pemilihan parti?
Yang nyata, tindakan berterusan pemimpin kluster menteri mendesak pemilihan disegerakan selepas PAU2020 memuktamadkan ketetapan putus hubungan dengan Bersatu dan UMNO diputuskan meninggalkan kerajaan PN menjelang 1 Ogos, tidak lain memperlihatkan mereka ingin menyelamatkan kedudukan Mahiaddin sebagai Perdana Menteri.
Mengapa sebelum ketetapan putus hubungan itu dimuktamadkan, tidak ada yang berbunyi mahu pemilihan disegerakan?
Kalau mereka bersetuju dengan ketetapan PAU2020 dan tiada niat menunjukkan lebih sayang kepada Mahiaddin, apa salahnya disokong kepimpinan UMNO sedia ada bagi menghadapi PRU15?
Soal UMNO kononnya tiada calon Perdana Menteri jika pemilihan tidak disegerakan, ini adalah hujah karut semata-mata.
Jika pun Presiden UMNO, Zahid Hamidi tidak sesuai dinamakan sebagai calon Perdana Menteri kerana kes mahkamahnya belum selesai, bukankah masih ada Timbalan Presiden, Mohamad Hasan dan Pengerusi Jemaah Penasihat UMNO, Tengku Razaleigh Hamzah untuk dijadikan pilihan?
Selain itu, pemimpin yang sedia ada dalam hireaki kepimpinan UMNO seperti Naib Presiden, Ketua Pemuda dan beberapa ahli MT juga boleh dnamakan sebagai calon Perdana Menteri?
Jadi, mengapa mesti pemilihan UMNO disegerakan?
Dengan pemilihan segera diadakan, ia difahami lebih bertujuan agar terbuka peluang kepada pemimpin daripada kluster menteri untuk mengetuai UMNO, seterusnya mereka berupaya mengubah ketetapan PAU2020 yang telah memuktamadkan putus hubungan dengan Bersatu.
Kluster menteri dalam UMNO, kiranya memimpin UMNO, dengan kedudukan sebagai menteri sekarang dilantik oleh Mahiaddin, walau sebahagiannya tiada jawatan dalam hireaki UMNO, lebih berkemungkinan akan memusing keputusan kepada bekerjasama semula dengan Bersatu berbanding mengekalkan mandat PAU2020.
Mereka tidak mungkin mampu atau ada kekuatan jiwa untuk mengekalkan mandat PAU2020 lantaran nikmat jawatan dalam kerajaan yang dipegang sekarang adalah lantikan dan daripada budi Mahiaddin.
Selain dengan membawa UMNO bekerjasama dengan Bersatu dan terus menyokong Mahiaddin itu akan mengekalkan lagi jawatan menteri bagi pemimpin kluster menteri sedia ada, malah tidak mustahil pemimpin baru yang mengetuai UMNO akan segera dilantik sebagai Timbalan Perdana Menteri sebagai gula-gula balasanya.
Tetapi, sedarkah masa depan UMNO akan terus berkubur jadinya selepas itu?
Dalam PRU15, kiranya Mahiaddin kekal lagi berkuasa dengan di belakangnya orang yang lebih disayangi oleh Presiden Bersatu itu ialah Azmin Ali dan Hamzah Zainuddin, UMNO akan terus jadi tempelan atau “khadam” kepada Bersatu, kalau pun riwayatnya tidak dimatikan untuk digantikan dengan Bersatu dengan hujah kononnya ia lebih baik sebagai wadah baru bagi menaungi orang-orang Melayu.
Maka, kiranya Zahid Hamidi ingin menyelamatkan masa depan dan memelihara mandat PAU2020 yang disokong sepenuhnya oleh akar umbi parti, di samping memastikan pemburuan kejayaan tidak terencat, menangguhkan pemlihan merupakan tindakan paling terhormat mesti dilakukannya.
Sebagaimana sebelum ini pemilihan UMNO memang kerap ditangguhkan untuk mengelakkan perpecahan dalam parti bagi menghadapi PRU, memastikan perpaduan dan hala tuju tidak dilencongkan menjelang PRU15 tentu saja jauh lebih penting bila perjuangan kini untuk merebut kembali kemenangan yang telah terlepas daripada tangan.
Kalau tidak, perpecahan yang teruk akan berlaku dan lebih menyukarkan untuk UMNO dan BN menang PRU15, lebih buruk daripada itu ia juga merisikokan UMNO jadi “for sale” kepada parti lain yang kecil, tiada akar umbi dan namanya pula lebih sinonim dengan ciri-ciri pengkhianatan berbanding menjulang perjuangan.
(Shahbudindotcom 10/04/2021)

3.6

5

votes
Article Rating
Kongsikan artikel ini


BERSAMA BN, UMNO BERKUASA 60 TAHUN, KALAU BERSAMA PH, TIDAK MUSTAHIL MAMPU BERTAHAN 120 TAHUN

Tulisan ini ditujukan khusus untuk pemimpin, ahli dan orang-orang UMNO di seluruh negara.
Ia bukan untuk menghasut atau meracun minda, tetapi agar mereka berfikiran lebih terbuka, tidak jumud serta menyedari bahawa dalam politik, yang penting adalah kuasa.
Waima bagi parti yang melaungkan Islam siang malam pun, kuasa lebih mereka kejar akhirnya berbanding pahala.
Kalau bukan kerana mengejar kuasa, mana mungkin Pas sanggup bekerjasama dan berada dalam kerajaan bersama golongan yang diketahui umum sebagai pengkhianat dan penjual kerusi.
Dan kalau bukan kuasa yang ingin dipertahankan, tidak mungkin Pas sekarang jadi begitu taksub kepada Mahiaddin Md Yasin serta sanggup menyertai gabungan PN sehingga lupa kepada UMNO yang telah ditunanginya dalam MN.
Untuk itu, dalam keadaan UMNO sudah kalah pada PRU14 lalu dan sekarang ini ingin kembali berkuasa semula, parti itu mestilah sedia berubah sambil sanggup bertolak ansur dalam beberapa perkara.
UMNO tidak boleh lagi terkepung dengan norma lama seperti ketika jadi kerajaan sebelum ini kerana kekalahan pada 2018 lalu sebenarnya menuntut UMNO lebih sedar diri dengan perubahan serta sedia untuk menyesuaikan diri.
Sementara dunia sudah banyak berubah, pemikiran rakyat berubah, kehendak dan keinginan manusia juga berubah, jika UMNO enggan berubah, maka ia tidak mampu ke mana-mana, bahkan lebih mungkin terus rebah.
Menyedari UMNO kini telah ditinggalkan oleh ramai rakannya sendiri dalam BN, malah yang ada bersamanya sekarang pun sudah berani melawan dan tidak lagi menghormatinya, parti itu harus pantas mencari rakan kongsi baru.
Buat apa kekal jumud dengan pendirian “No Anwar No DAP” jika akhirnya UMNO tidak mampu menang pilihanraya, walhal yang diutama dan dikejar dalam perjuangan sebagai parti politik ialah kuasa, kuasa dan kuasa?
Tidak ada parti politik lain di dunia ini, selain UMNO yang pernah membuat ketetapan tidak boleh bekerjasama dengan parti atau pemimpin tertentu yang lain, malah Pas sebagai parti Islam pun tiada ketetapan sedemikian.
Lagi pun, selain Pas yang sekarang begitu menentang Anwar dan DAP, parti itu lebih dulu berpeluk dan bermesra dengan PH ketika gabungan itu dikenali PR sebelum ini.
Begitu juga dengan Annuar Musa yang sering meratib “No Anwar No DAP” sekarang, sebelum ini beliau juga pernah menzahirkan sanjungan kepada Presiden PKR itu sebagai pemimpin yang diyakini dapat menyelamatkan negara, bahkan juga ada mengeluarkan kenyataan kemungkinan UMNO bekerjasama dengan DAP.
Hanya kerana sudah dapat boss baru iaitu Mahiaddin yang memberinya jawatan dan untuk memastikan kedudukan sebagai menteri itu kekal, itulah sebab pendirian beliau berubah kepada menyokong PN mati-matian sambil paling kuat meratib “No Anwar No DAP” dalam kumat-kamit sehariannya.
Dalam keadaan di mana UMNO paling dominan di kawasan Melayu, manakala PH khususnya PKR dan DAP lebih diterima di kawasan campuran, separa bandar dan bandar, bekerjasama antara keduanya adalah pilihan paling terbaik sekali bagi parti Melayu itu.
Realiti harus diterima bahawa masyarakat Cina kini majoritinya adalah bersama DAP, manakala PKR yang menunjangi PH lebih diterima di kawasan campuran, separa bandar dan di kalangan generasi muda serta golongan pertengahan.
Jadi, apa lagi pilihan yang ada bagi UMNO dalam keadaan MCA dan MIC semakin diketepikan oleh kaum Cina dan India sendiri?
Meskipun banyak pandangan yang menyetujui tidak mustahil UMNO bekerjasama dengan PH, termasuk daripada Tengku Razaleigh Hamzah, Pengerusi Jemaah Penasihat UMNO dan beberapa pimpinannya yang lain, sebaik-baiknya persefahaman harus dipersetujui sebelum berlangsungnya PRU15 agar kemenangan di kawasan-kawasan yang kritikal dapat dijamin.
Jika kerjasama hanya ditargetkan selepas PRU15 tanpa ada persefahaman di kerusi-kerusi tertentu,adalah dibimbangi timbul banyak kekeliruan dan akhirnya apa yang dimatlamatkan tidak akan tercapai dengan jayanya.
Satu lagi perkara yang UMNO harus lebih terbuka ialah berkaitan kerusi Perdana Menteri dan memang benar ketika bersama BN, selamanya kerusi itu merupakan milik UMNO.
Tetapi, apabila bekerjasama dengan PH, situasinya sudah jadi berbeza, mungkin ia perlu disepakati untuk dipegang oleh PH dahulu, kemudian baru UMNO, diduduki secara bergilir atau seumpamanya.
Yang penting, dalam apa keadaan pun, kerjasama UMNO dengan PH adalah berbeza dan ia jauh lebih baik serta lebih menjamin kestabilan berbanding bersama PN.
Bersama PH, kemungkinan UMNO ditikam, dikhianati dan dibuli sebagaimana dilakukan oleh Bersatu terhadapnya dalam PN adalah sangat minima kerana semua parti mempunyai pasaran pengundi yang berbeza.
Semua parti hanya perlu mengukuhkan kerjasama dan menjaga pasaran masing-masing, selebihnya berkaitan pembahagian kerusi atau jawatan, proses perbincangan dan muafakat adalah cara penyelesaiannya.
Dalam perkiraan kerjasama ini, soal realistiknya tidak sukar untuk difahami, asalkan sedia membuang sikap jumud, terbuka dan berfikir untuk jangka panjang.
Sekiranya selepas kerjasama dijayakan, diikuti dengan proses penerangan atau penjelasan secara tersusun dilakukan sehingga ke akar umbi, tidak ada sebab ia tidak boleh diterima dan difahami.
Dalam hal ini, jika bersama Perikatan dan BN, UMNO dapat berkuasa selama lebih 60 tahun, tetapi bersama PN, tidak sampai setahun sudah berantakan, sebaliknya dengan pilihan bekerjasama bersama PH, jangankan 60 tahun mendatang kuasa mampu dipertahankan, malah sehingga 120 tahun pun tidak mustahil kuasa itu mampu dikejap erat.
Pilihan kini di tangan Zahid Hamidi selaku Presiden UMNO untuk memulakannya dan kiranya kesepakatan bekerjasama dengan PH ini berjaya dimulakan di era kepimpinannya, beliau pasti akan dikenang akhirnya dalam lipatan sejarah sebagai pencetus pembaharuan dan dinamika baru yang lebih baik dan terjamin bagi UMNO.
Rakaman audio yang bocor beberapa hari lalu – kiranya ia tulen dan memang betul perbualan beliau dan Anwar – tidak mustahil adalah pembuka pintu kepada arah baru itu.
(Shahbudindotcom 11/04/2021)

4.3

7

votes
Article Rating
Kongsikan artikel ini


APA KATA JIKA ANWAR PUN MENGGUNA HUJAH YANG SAMA TENTANG ‘VIDEO HAZIQ?’

Ketua Penerangan PN, Azmin Ali melahirkan keyakinan rakaman audio yang bocor yang dikatakan perbualan antara Presiden UMNO, Ahmad Zahid Hamidi dengan Presiden PKR, Anwar Ibrahim adalah rakaman yang sahih.
Katanya, sebagai bekas pegawai yang pernah berkhidmat lama dengan Anwar sebagai Setiausaha Sulitnya, beliau yakin itu adalah suara Anwar.
“Saya sebagai pegawai yang telah berkhidmat dengan beliau (Anwar) sekian lama, saya yakin itu adalah rakaman yang sahih.
“Ia bagaimanapun akan dibuktikan melalui penyiasatan,” tambahnya.
Azmin seterusnya menuntut pihak berkuasa melakukan siasatan segera bagi merungkai kesahihan rakaman audio itu.
“Saya kira ia (proses siasatan) memberikan ruang kepada mana-mana pihak untuk membela diri mereka.
“Kita berharap kedua-dua individu ini jujur, sekurang-kurangnya kepada ahli parti masing-masing,” tambah Menteri Perdagangan dan Industri itu lagi.
Jika begitu alasan atau hujah Azmin, bagaimana jika berkaitan “video Haziq”, Anwar pula melahirkan keyakinan ia juga rakaman yang tulen berdasarkan Ahli Parlimen Gombak itu adalah bekas Setiausaha Sulitnya untuk tempoh yang agak lama.
Kalau disebabkan berkhidmat lama, Azmin kenal suara Anwar, disebabkan berkhidmat lama dengannya juga, sudah tentu Anwar turut kenal rupa wajah Azmin.
Bolehkah jika Anwar berkata, “oleh kerana Azmin adalah bekas pegawai saya dalam tempoh agak lama, meskipun dikatakan video tersebut adalah kabur dan mempunyai resolusi rendah, saya yakin itu adalah dia.”
Dengan hujah sedemikian, apa lagi setelah pasangannya dalam video tersebut telah pun mengaku beliau bersama Azmin dalam rakaman itu, bolehkah bekas Timbalan Presiden PKR yang melompat parti itu dituntut turut berlaku jujur sebagaimana tuntutannya kepada Anwar dan Zahid Hamidi?
Macam mana sekarang, Azmin?
Berani bersuara lagi selepas ini?
(Shahbudindotcom 12/04/2021)

4.6

7

votes
Article Rating
Kongsikan artikel ini


KENAPA SIASATAN AUDIO LIBATKAN PM AMBIL MASA TERLALU LAMA?

Rakyat masih tertanya tanya ketulenan audio rakaman Perdana Menteri yang sudah lama viral.
FB pro Tun M paling awal memuat naik satu rakaman mirip suara PM. Rakaman itu katanya dibuat dalam mesyuarat MPT PPBM pada 23.2.2020 sebelum kejatuhan PH.
Pada 23.7.2020, SPRM telah hantar laporan awal kepada Peguam Negara. Rakaman audio mirip suara PM itu menjanjikan jawatan untuk mereka yang menyertai BERSATU.
Jawatan yang disebut ialah Menteri atau GLC.
https://www.malaysiakini.com/news/535745
Datuk Azam Baki kata, SPRM akan siasat dua perkara. Pertama keaslian rakaman dan kedua apakah yang dijanjikan itu satu kesalahan.
Dalam rakaman itu, suara mirip PM berkata:….
“dan kita bagi jawatan. Tak jadi menteri, jadi chairman of GLC”.
Cara melantik menteri menteri dari UMNO memang menimbulkan kontroversi. Ia sama sekali tidak dibincang dan tidak mengikut hiraki parti UMNO.
Maka perlantikan itu dilihat ada muslihat politik. Hingga ke hari ini terdapat seorang dua kluster Menteri bertindak macam jurucakap PPBM.
Sudah hampir setahun rakyat menunggu penjelasan SPRM dan PDRM mengenainya. Kenapa terlalu lama. Jangan senyap begitu sahaja.
DR. PUAD ZARKASHI
Ahli MT UMNO
12 April 2021.

5

2

votes
Article Rating
Kongsikan artikel ini


KERAJAAN TAK BANYAK WANG, MENTERI MITI JANGANLAH TIDUR!!

Maka apa penyelesaiannya. Kenapa teruskan dasar SST Kerajaan PH yang ternyata gagal.
Kerajaan PN patut timbang semula perlaksanaan GST.
Tidak perlu diulang ulang PN mengutamakan rakyat. Cari segera penyelesaian bagaimana mahu menambah hasil negara.
Jangan setakat berhutang dan jual aset negara.
Apakah kerajaan PN akan menaikkan lagi had hutang negara kepada 64.1% pada akhir 2021.
Itu melepasi paras 60% yang luluskan oleh Parlimen pada bulan Ogos 2020?
Kerajaan PN rancang berhutang sebanyak RM95B pada tahun 2021.
Bermakna hutang akan naik kepada RM975 bilion (berbanding RM687B sebelum PRU14).
Memang tidak salah kerajaan berhutang untuk bantu rakyat masa pandemik. Tetapi kerajaan perlu ada formula baru untuk tambah hasil negara.
Menteri kanan yang jaga MITI pula macam tidak kompeten untuk menarik pelabur asing. Minta Azmin jangan tidur.
Kerja luar sudah kurang. Parlimen sudah lama cuti. Itu pun ada Menteri yang tidak cukup tidur.
Dalam majlis boleh tidur nyenyak. Takkan nak potong gaji penjawat awam pula.
DR. PUAD ZARKASHI
Ahli MT UMNO.

5

3

votes
Article Rating
Kongsikan artikel ini


NEGARA TIADA WANG ADALAH PENGAKUAN MAHIADDIN TENTANG KEGAGALANNYA SENDIRI

Akhirnya Mahiaddin Md Yasin mengakui kerajaan PN pimpinanya tidak ada banyak wang lagi untuk berbelanja.
Katanya, kerajaan telah membelanjakan banyak wang iaitu sebanyak RM600 bilion untuk Belanjawan 2021 dan beberapa pakej rangsangan yang telah diumumkan.
“Sudah banyak kita belanjakan wang untuk tahun ini dan pada tahun lepas.
“Apa yang saya cuba nak sampaikan di sini, kita tak banyak wang lagi yang tinggal,” katanya dalam perjumpaan dengan masyarakat Sikh semalam.
Dalam erti kata lain, pengakuan Mahiaddin ini secara tidak langsung menyerlahkan kegagalannya sendiri sebagai Perdana Menteri.
Apabila seorang CEO mengatakan syarikat yang diterajuinya tidak ada banyak wang lagi, ia dengan sendirinya bermakna CEO tersebut mengakui kegagalannya membawa masuk projek-projek baru yang boleh menjana kewangan.
Dengan yang demikian, sebelum langkah mengecil atau membuang kakitangan dilakukan, CEO berkenaan dari segi moralnya, haruslah lebih dulu meletak jawatan.
CEO yang gagal memajukan syarikat dan tidak mahu berhenti di sebalik terus dihimpit ketiadaan wang, lebih memungkinkan syarikat jadi bankrap akhirnya.
Dalam mengurus negara, jika seorang Perdana Menteri itu ada rasa malu, sebelum mengakui negara sudah tiada wang, lebih terpuji sebenarnya jika beliau lebih dulu meletakkan jawatannya.
Ini kerana, dengan menyedari negara sudah tiada wang, itulah kegagalan terbesar seorang Perdana Menteri sebenarnya
Apa yang beliau telah lakukan untuk memaju dan menambah kewangan negara selama ini?
Sejak lebih setahun yang lalu, negara yang dipimpin oleh sebuah kerajaan melalui pengkhianatan ini, yang terserlah hanyalah kegagalan demi kegagalan semata-mata.
Tidak ada apa-apa kejayaan di sebalik mempunyai kabinet terbesar, termasuk beberapa duta bertaraf menteri yang “menghabiskan beras” belaka.
Kalau ada pun yang menjadi kebanggaan sehingga menjadi tarikan dalam TV Turki ialah adanya seorang timbalan menteri yang tertidur lena dalam sebuah acara rasmi dua tiga hari yang lalu.
Di dalam negara, selain majoritinya sendiri dipertikai dan sokongan makin menyusut, lawatan Mahiaddin ke beberapa negara luar pula langsung tidak memberi impak yang kedudukannya tampak dihormati, jauh sekali mampu menarik pelaburan asing ke negara ini.
Sejak awal, Mahiaddin memang disedari bukanlah sosok yang ditanggapi sesuai dan layak untuk menerajui negara, apatah lagi dalam suasana kritikal seperti sekarang ini.
Rekodnya sebagai menteri dan menerajui kementerian pun selama ini hanya sekadar biasa-biasa saja dan tidak pernah ada apa-apa idea cemerlang yang pernah dilontarkannya sehingga membuatkan negara bergegar dibuatnya.
Apa lagi sejak memegang jawatan Perdana Menteri ini, jangankan ada idea luar biasa atau ternampak beliau berbuat sesuatu yang mampu melonjakkan taraf negara, nak berhadapan atau bersoal jawab dengan media pun beliau tiada keberanian menghadapinya.
Asyik-asyik dengan perutusan khas dan bercakap sehala dengan syok sendirinya saja yang mampu dilakukannya.
Ketidakberanian berhadapan dengan media itu, sudah tentu lebih tidak berani dengan media antarabangsa, adalah gambaran dalaman bahawa Mahiaddin sendiri sebenarnya sedar tentang ketidakupayaan dirinya itu.
Yang ada dalam dirinya hanyalah keegoan sebagai Perdana Menteri saja.
Sebab itu, di ketika mengakui negara sudah tiada wang, di samping keabsahannya dipertikaikan pula sejak sekian lama, beliau tetap tidak mahu meletakkan jawatannya kerana egonya itu.
Apa jadi akhirnya pada kita semua?
Mahu tidak mahu, makin lama kita berketuakan seseorang yang tiada keupayaan ini, negara lebih menuju kemusnahan dan rakyat terus dibebani dengan derita.
Walhal, setelah menjadi Perdana Menteri yang paling dikecam, dipertikai dan ditolak, berundur dan meletakkan jawatan sekarang inilah peluang terakhirnya untuk mendapat sedikit sanjungan di penghujung kariernya.
Apakah ini bermakna Mahiaddin memang ingin dijatuhkan dan suka kedudukanya terus tiada penghormatan selama-lamanya?
(Shahbudindotcom 13/04/2021)

5

4

votes
Article Rating
Kongsikan artikel ini


PERUTUSAN RAMADAN ANWAR IBRAHIM

Alhamdulillah, dipanjatkan setinggi kesyukuran ke hadrat Ilahi kerana dengan limpah inayahNya maka diizinkan untuk kita kembali merai dan menghayati bulan penuh keberkatan dan kemuliaan yakni bulan Ramadhan pada tahun ini.
Sudah semestinya Ramadhan kali ini akan memberi peluang kepada kita semua agar kembali ke madrasah ruhiyyah dan melaluinya dengan penuh penghayatan dan kesabaran.
Tujuan diperintahkan untuk berpuasa adalah supaya ia dapat membina ketakwaan di dalam jiwa manusia. Ianya telah dijelaskan dalam firman Allah SWT iaitu:
يَا أَيُّهَا الَّذِينَ آمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِنْ قَبْلِكُمْ لَعَلَّكُمْ تَتَّقُونَ
“Wahai orang-orang yang beriman, diwajibkan atas kamu berpuasa sebagaimana diwajibkan atas orang-orang sebelum kamu agar kamu bertakwa” (Al-Baqarah:183)
Marilah kita hidupkan madrasah Ramadhan dengan menghiasinya dengan amal ibadah yang mampu membawa kepada perubahan yang besar dalam diri kita.
وَمَنْ أَرَادَ ٱلآخِرَةَ وَسَعَىٰ لَهَا سَعْيَهَا وَهُوَ مُؤْمِنٌ فَأُولَئِكَ كَانَ سَعْيُهُم مَّشْكُوراً
“Dan sesiapa yang menghendaki kebahagiaan hidup akhirat dan berusaha mengerjakan amal kebajikan untuk tujuan itu dengan usaha yang bersungguh-sungguh sedang dia beriman maka mereka itulah yang usaha mereka dikurniakan ganjaran yang baik (diberi pahala)” (Al-Isra’: 19)
Ramadhan Kareem.
ANWAR IBRAHIM
Presiden PKR/Ketua Pembangkang.

4.7

3

votes
Article Rating
Kongsikan artikel ini


MAJORITI DAN INTERGRITI – MAKNA SEBENAR UNTUK DIFAHAMI OLEH HADI AWANG

Presiden PAS, Hj Hadi Awang menulis dalam Facebooknya bahwa apa guna orang politik memegang majoriti besar kalau mereka tidak ada integriti.
Rumusan yang saya faham dari kenyataan ini ialah kalau parti seperti UMNO dan Pakatan Harapan mendapat kemenangan besar, itu semua tidak ada erti kerana mereka tidak ada integriti.
Bagi Presiden PAS dan barisan kepimpinan hari ini, integriti itu bererti hanya ada pada orang yang belum dituduh atau tidak ada kes jenayah di mahkamah, sebaliknya ramai pemimpin UMNO sekarang ini (ramai menggelar kumpulan pemimpin ini “court cluster”) nampaknya tidak berintegriti.
Integriti itu berbeza dengan keperluan majoriti. Ia dua konsep yang berlainan.
Kerajaan yang sah di negara kita adalah kerajaan yang disokong oleh sebahagian besar wakil rakyat yang dipilih semasa pilihan raya umum. Ini konsep yang mudah difaham.
Kalaulah peluang diberi oleh Speaker, kita sudah lama mengetahui hal ini tanpa was-was. Keperluan majoriti adalah tuntutan perlembagaan dan kalau kita hormati perlembagaan itulah yang perlu dilaksanakan.
Integriti, untuk maklumat Tok Guru Hadi Awang adalah sifat dan nilai seseorang seperti keikhlasan, keterbukaan, patuh kepada undang-undang dan tidak putar belit fakta untuk sesuaikan diri mereka dengan keadaan Semasa.
Mereka bukan hipokrit, mereka tidak menyalahguna kuasa dan sebagainya. Orang yang dihadapkan di mahkamah, di mana keputusan muktamad belum selesai tidak termasuk dalam golongan orang yang tidak berintegriti.
Contoh terbaik kumpulan orang yang tidak berintegriti termasuk mereka yang menggunakan Covid-19 sebagai alasan untuk kekal berkuasa melalui darurat.
Contoh lain ialah menggunakan kuasa kerajaan untuk “memujuk wakil rakyat lompat parti, menggunakan wang kerajaan tanpa perlu diluluskan oleh Dewan Rakyat, bercakap mengenai reformasi dan kerajaan cara Islam, tetapi tidak sanggup membuat perubahan “structural” dan menyeluruh dalam sistem pentadbiran negara secocok dengan kehendak negara demokrasi tulen.
Akhir kata, biarlah rakyat menentukan siapa ada majoriti dan siapa ada integriti.
Buatlah pilihan raya secepat mungkin supaya kita tidak lagi perlu bercakap mengenai hal-hal yang kita sendiri tidak faham atau tidak mahu faham.
DATUK ZAID IBRAHIM
Bekas Menteri Di Jabatan Perdana Menteri
14 Mac 2021.

3.5

2

votes
Article Rating
Kongsikan artikel ini


‘MENTERI NIKAH KAHWIN’ TERLALU KERAP TERPALIT KONTROVERSI, APA KATA DITUKAR JAGA ALAM SEKITAR PULA?

Apabila sejak semalam tular video mengenai Dr. Zulkifli Al-Bakri, Menteri di Jabatan Perdana Menteri yang bertanggungjawab berkaitan hal ehwal agama bersama beberapa individu yang lain menaiki jet mewah, khabarnya untuk penerbangan dari Riyadh ke Madinah, meski mengejutkan, tetapi ia tidaklah begitu menghairankan.
Ini kerana beliau sebenarnya sudah begitu kerap terpalit dengan kontroversi yang tidak diperlukan atas jawatannya sekarang ini sejak lebih setahun yang lalu.
Harapan ramai bahawa kedudukannya sebagai bekas Mufti Wilayah Persekutuan, sekurang-kurangnya negara mendapat menteri yang bertanggungjawab dalam hal ehwal agama yang terbaik dan lebih baik daripada penyandang sebelum ini, ternyata telah jauh meleset.
Kesangsian ramai di peringkat awal mengenai kesediaannya sebagai bekas mufti bersekongkol dengan sebuah kerajaan pengkhianat untuk menerima jawatan menteri, semakin terserlah kebenaran akhirnya.
Beliau dilihat bukan berperanan untuk memperbaiki atau berani menegur apa-apa yang tidak betul dalam kerajaan, malah ternampak seperti sama terjerumus bergelumang dengannya.
Kelibatnya yang dikesan beberapa kali melanggar SOP PKP dengan mengabaikan penjarakan sosial dan menikahkan selebriti Neelofa sehingga beliau digelar “menteri nikah kahwin” seperti dalam filem Musang Berjanggut, hakikatnya telah merosakkan sama sekali reputasinya.
Tugas sebagai menteri ialah memikirkan soal dasar kerajaan, bukan sibuk mengejar glamour menikahkan selebriti atau sama degil melanggar peraturan seolah-olah kedudukan menteri ada kelebihan.
Lebih malang, dalam kejadian lebih daripada sekali didapati melanggar SOP, beliau hanya membisu saja, jauh sekali untuk memohon maaf atau sedia membayar kompaunnya.
Itu belum termasuk lagi sikapnya yang turut diam atau lambat bersuara berkaitan beberapa isu lain seperti darurat, kartel daging dan sebagainya.
Sempena sambutan Hari Raya Cina baru-baru ini, beliau juga dikesan memakai jubah berwarna merah seolah-olah meraikan sambutan tersebut.
Soalnya, perlukah sampai ke tahap itu seorang menteri agama menunjukkan perilakunya?
Dengan beberapa kejadian itu sehingga ada yang berkata, apalah malangnya kita rakyat yang tidak berdosa ini dapat menteri yang menjaga hal ehwal agama yang tak habis-habis diselubungi kontroversi.
Lebih malang lagi kerana beliau adalah bekas mufti, sekurang-kurangnya tentulah lebih arif untuk menghindarkan diri daripada perkara-perkara yang boleh mencemarkan namanya sendiri.
Kalau orang biasa yang tidak pernah jadi mufti, tiada pula asas agama yang kuat dalam diri, kalau terpalit dengan kontroversi demi kontroversi bersama jawatan yang lumayan, mungkinlah ia tidak begitu menghairankan.
Tetapi, yang peliknya ramai pula menteri-menteri lain yang dilihat pandai menjaga diri mengelakkan daripada kontroversi, walau tiada asas agama yang kuat dalam diri mereka itu.
Jadi, benarkah apa yang dikata selama ini ilmu agama itu adalah pelindung kepada watak peribadi?
Meskipun Dr. Zulkifli kemudian tampil menjelaskan jet tersebut adalah pemberian Gabernor Madinah untuk membawanya terbang dari Riyadh ke Madinah, di samping lawatannya ke Arab Saudi juga ditaja sepenuhnya oleh Liga Islam Dunia atau MWL, beberapa persoalan lain masih memerlukan jawapan.
Siapakah lagi ahli rombongan yang ikut bersamanya dalam lawatan itu?
Adakah mereka itu pegawai Jakim, petugas Tabung Haji atau sebahagian mereka yang lain itu sebenarnya adalah kalangan yang terlibat dalam bisnes haji dan umrah?
Kalau bekas Menteri di Jabatan Perdana Menteri, Mujahid Yusof Rawa memaklumkan lawatannya ke Arab Saudi ketika memegang jawatan menteri sebelum ini hanya membawa dua pegawai dan Pengerusi Tabung Haji saja bersamanya, apa perlunya Dr. Zulkifli pergi dengan membawa satu rombongan?
Adakah ahli rombongan yang ikut bersamanya itu ditaja juga?
Kalau mengikut suara seorang wanita yang kedengaran bercakap dengan isteri Dr. Zulkifli dalam video itu, nampak seperti mereka memang menumpang saja.
Apa pun, dengan beberapa kontroversi yang terpalit dengannya, Dr. Zulkifli kini boleh dianggap suatu beban kepada kerajaan PN.
Tiada apa-apa pembaharuan, sumbangan atau peranan membanggakan telah dimainkannya sejak setahun lalu.
Harapan ramai bahawa kedudukannya sebagai bekas mufti mampu menyumbang sesuatu yang lebih bermakna dan meyakinkan kepada agama dan negara, bukan saja telah meleset, bahkan dikira sudah pun jahanam sekarang ini.
Untuk itu, sebelum terpalit lebih banyak kontroversi, ada baiknya jika Mahiaddin Md Yasin segera bertindak menukarkan Dr Zulkifli daripada portfolio agama yang disandangnya sekarang.
Apa kata beliau dijadikan Menteri Alam Sekitar dan Tuan Ibrahim Tuan Man pula diberi amanah mengendalikan portfolio agama?
(Shahbudindotcom 14/04/2021)

4.2

10

votes
Article Rating
Kongsikan artikel ini


BERPUASA HAK ORANG ISLAM, RAKYAT HARUS TEGAS TOLAK BUDAYA KEBENCIAN AGAMA

1. Seorang majikan didakwa memukul 2 pekerja muslim kerana berpuasa wajib di bulan Ramadhan. Kita sudah hidup pada tahun 2021, masih ada majikan kuno yang hidup di zaman batu menghalang hak warganegara mengamalkan tuntutan agamanya. Ia diburukkan dengan profiling kaum yang sudah menjadi budaya di Malaysia.
2. Artikel 3 Perlembagaan jelas menyebut Islam Agama Persekutuan dan Agama lain bebas untuk diamalkan. Apakah majikan ini tidak sedar dia hidup di bumi bernama Malaysia? Islam adalah teras tegak berdirinya negara ini, apakah majikan ini masih di alam lain?
3. Sesiapa sahaja yang menghalang hak kebebasan beragama perlu memahami juga artikel 11 yang menjamin hak kebebasan beragama. Betapa banyak kes sebelum ini yang dibawa dari pengadu untuk mempertahankan hak ini di mahkamah, malah ada yang menang.
4. Rakyat Malayisa harus hidup dalam mempertahankan dua perkara ini iaitu Islam Agama Persekutuan dan Kebebasan Beragama. Sesiapa yang hilang hormat pada 2 asas ini adalah penceroboh yang perlu ditentang dan diadili, jika bersalah dikenakan hukuman setimpal.
5. Biarlah saya jelaskan di sini, jika non Muslim sekali pun dinodai haknya untuk beramal dengan agamanya, semua rakyat Malaysia tanpa prejudis kaum dan agama harus mempertahankan hak kewarganegaraan ini sebagai tanda kesetiaan kita memenuhi rukun negara.
6. Tak perlulah saya jelaskan sikap Islam dan Syariat yang sangat tegas mempertahankan prinsip hidup dengan amalan hormat agama masing-masing.
‘Lakum dinukum wa liyaddin’
‘La ikraha fiddin’
7. Ini lah masanya rakyat Malaysia menunjukkan ketegasan kita terhadap budaya kebencian antara agama jika benar motivasi tertuduh adalah atas kebencian agama. Dalam nafas yang sama kita orang Islam harus punya sikap tanpa prejudis jika penganut agama lain diperlakukan perkara yang serupa.
Yakinlah kehidupan yang aman dan damai antara berbagai agama dan kaum di dunia terbina atas Prinsip Keadilan yang sifatnya buta warna. Pada waktu yang sama hentikan prejudis sosial dan politik identiti kaum dan agama yang sempit dan destruktif.
و ما ارسلناك الا رحمة للعالمين
DS Dr Mujahid Yusof Rawa
Naib Presiden AMANAH
Ahli Parlimen Parit Buntar
15 April 2021.

5

3

votes
Article Rating
Kongsikan artikel ini


EHH…JANGANLAH MENGAKU SUDAH TUA TUN, SIAPA PULA NAK JADI PM DARIPADA PEJUANG NANTI?

Kata Tun Mahathir Mohamad, beliau kini tidak lagi mahu menjadi Perdana Menteri buat kali ketiga kerana berasakan dirinya sudah terlalu tua.
“Sekiranya saya masih muda, saya boleh menjadi Perdana Menteri lagi, tetapi saya sekarang berusia 95 tahun.
“Saya rasa saya tidak seharusnya lagi menjadi Perdana Menteri untuk kali ketiga,” katanya kepada Bernama.
Begitu pun, tambah bekas Perdana Menteri sebanyak dua kali itu, beliau lebih berminat untuk memberi nasihat atas hal-hal tertentu saja selepas ini.
Ehhh…apa ni Tun?
Janganlah macam ni?
Kalau Tun Mahathir berasa dirinya sudah tua dan tidak mahu lagi menjadi Perdana Menteri, ia sepatutnya dilakukan pada Februari 2020 lalu iaitu sebaik saja meletakkan jawatannya pada waktu itu.
Tetapi, kenapa ketika itu setelah meletakkan jawatan, masih lagi beria-ia mahu menjadi Perdana Menteri semula?
Nanti betullah kata orang, tujuan Tun hanya mahu menghalang Anwar Ibrahim mendapat jawatan tersebut.
Bahkan, dengan menolak rayuan Agong agar tidak meletakkan jawatannya, tidakkah ia bermakna ketika itu Tun Mahathir tidak berminat lagi mahu menjadi Perdana Menteri?
Namun, mengapa masih bersungguh-sungguh lagi mahu merebut jawatan Perdana Menteri pada waktu itu?
Apa bezanya usia 94 tahun ketika tahun 2020 dengan usia 95 tahun pada 2021?
Siapa kata Tun sudah tua?
Jika di usia 94 tahun masih ghairah nak jadi Perdana Menteri lagi, apa bezanya mengekalkan keghairahan yang sama pada usia 95 tahun sekarang ini?
Lagi pun, bukankah dalam negara ini hanya Tun seorang saja yang layak jadi Perdana Menteri?
Selain itu, berbanding pada 2020 dahulu dengan sekarang di mana Parti Pejuang yang Tun tubuhkan masih belum diluluskan serta memerlukan sentuhan Tun untuk menarik sokongan rakyat, keberadaan Tun untuk terus menjadi Perdana Menteri tentu saja jauh lebih penting lagi.
Takkanlah untuk menghadapi PRU15 akan datang, Pejuang hendak menamakan Mukhriz Mahathir atau Marzuki Yahya sebagai calon Perdana Menteri?
Siapa nanti nak sokong mereka berdua itu?
Jika bukan Tun sebagai calon Perdana Menteri, bimbang nanti Pejuang lebih dulu berkubur sebelum pun pendaftarannya diluluskan oleh RoS dan menyertai PRU.
Oleh itu, mahu tidak mahu, Tun mesti jadi Perdana Menteri sekali lagi, bahkan kali ini Tun juga mesti meyakinkan rakyat yang Tun mampu memegang jawatan itu sekurang-kurangnya satu atau dua penggal lagi.
Dengan demikian, diharap Tun tarik baliklah pendirian terbarunya ini.
Untuk entah kali yang ke berapa, buatlah U-Turn sekali lagi Tun!!
Tambahan pula, tak bimbangkah Tun jika selepas PRU15 nanti, Anwar benar-benar berpeluang jadi Perdana Menteri?
(Shahbudindotcom 15/04/2021)

5

5

votes
Article Rating
Kongsikan artikel ini


MAHIADDIN BAKAL JADI NAJIB KEDUA….

Ketika ini sedang bertebaran di media sosial satu klip video kunjungan Perdana Menteri, Mahiaddin Md Yasin ke bazar ramadan di Precint 3, Putrajaya semalam yang di dalamnya kedengaran suara peniaga menjerit marah dan tidak puas hati terhadapnya.
Dengan suara yang tidak begitu jelas dan terputus-putus itu, antara jeritan yang kedengaran ialah:-
https://shahbudindotcom.net/wp-content/uploads/2021/04/6d12cf44-5e72-40c1-830a-e6243b8d700d.mp4
“Tak malu ke? Hari-hari kami kerja, hari-hari kami turun..!”
“Hujan panas kami turun.. tak payahlah Tan Sri (tak jelas).”
“Tan Sri jalan pergi! Tan Sri jalan pergi…!”
Sesungguhnya tidak pernah mana-mana Perdana Menteri diperlakukan sebegini rupa sebelum ini.
Baik Tun Mahathir Mohamad, Tun Abdullah Badawi atau Najib Razak, meskipun masing-masing tidak terkecuali ada membuatkan rakyat marah dan tidak puas hati, tetapi tidaklah sampai mereka diperlakulan sebegini.
Hanya Mahiaddin yang menerima layanan buruk seperti ini dalam kunjungan seorang Perdana Menteri ke mana-mana bazar ramadan selama ini.
Bayangkan, jika esok lusa beliau turun lagi ke bazar ramadan yang lain, tidak mustahil, berinspirasi daripada kejadian di Precint 3 itu, kejadian yang sama akan berulang lagi.
Mana Perdana Menteri nak letak muka?
Selain itu, jika diperhatikan dalam video tersebut juga memperlihatkan kehadiran Mahiaddin tidak begitu dipedulikan oleh pengunjung bazan ramadan itu.
Yang ramai di sekeliling beliau dalam kunjungannya itu ternampak hanyalah pengawai peribadi dan kakitangan Pejabat Perdana Menteri saja.
Kenapa jadi begini?
Rasanya tidak perlu dihuraikan satu persatu sebab-sebabnya, Mahiaddin sendiri tentu tahu dan sedar mengapa rakyat kini begitu benci dan meluat kepadanya sehingga menjerit marah kepadanya.
Kalau sampai diperlakukan begini, turun ke bazar ramadan pun dijerit dengan suara-suara kemarahan, bermakna kedudukan beliau di mata rakyat sudah berada di tahap yang parah sebenarnya.
Najib yang kalah PRU14 pun tidak sampai diperlakukan seperti ini sebelumnya.
Dengan petunjuk ini, sebelum kalah dalam PRU nanti, baiklah Mahiaddin letak jawatan saja.
Apabila rakyat sudah marah, ia sudah tiada ubatnya lagi, kecuali pemimpin berkenaan “berambus” dengan segera atau mereka akan “menghumbannya” melalui peti undi.
Sebagai pesanan ikhlas, belum terlambat lagi untuk Mahiaddin mengelakkan dirinya daripada menjadi Najib yang kedua yang dihumban rakyat dalam pilihanraya.
(Shahbudindotcom 15/04/2021)

5

8

votes
Article Rating
Kongsikan artikel ini


APA PUNCA SEBENAR KES COVID19 TERUS MENINGKAT?

Ketua Pengarah Kesihatan, Tan Sri Dr Noor Hisham Abdullah melaporkan sebanyak 2,148 kes positif baharu Covid-19 pada Khamis 15 April 2021, iaitu tertinggi sejak 40 hari lalu (Sinar Harian 16 April 2021).
Adakah peningkatan ini disebabkan terdapat kes seorang selebriti terkenal merentasi negeri untuk berbulan madu di Langkawi?
Jawapannya sama sekali negatif.
Jadi apa punca sebenarnya peningkatan kes Covid-19 di Malaysia ini sejak lebih setahun yang lalu hingga kini?
Puncanya ialah sistem ekonomi negara kita yang pincang dan tak seimbang. Malaysia membenarkan bermaharajalela para kapitalis yang tamak mengejar keuntungan sehingga tidak peduli hal kesihatan dan kebajikan tempat tinggal ribuan para pekerja mereka.
Laporan kerajaan menyatakan 83 peratus kes Covid-19 di negara kita ini berpunca dari sektor pembuatan (manufacturing sector).
Pandemik Covid-19 bukan berpunca dari solat berjemaah di Mesjid ataupun membeli belah di Pasar Ramadhan (dengan syarat SOP dipatuhi).
Kerajaan Barisan Nasional, Kerajaan Pakatan Harapan dan Kerajaan Perikatan Nasional semuanya terlepas pandang, atau cuai, atau tak peduli tentang perlaksanaan dan penguatkuasaan Akta undang-undang yang bernama Housing and Amenities Act 2019 atau akta seumpamanya.
Semua menteri dan timbalan menteri Kementerian Sumber Manusia dari ketiga-tiga kerajaan yang disebutkan di atas adalah bertanggungjawab.
Kes Covid-19 bermula pada akhir tahun 2019. Akta tersebut yang juga dikenali sebagai Akta 446 adalah berkaitan dengan standard perumahan ataupun tempat tinggal pekerja.
Tetapi ramai yang tak peduli dengan pentingnya akta ini, sama ada di pihak kerajaan, dan lebih-lebih lagi pemain-pemain industri yang mengutamakan keuntungan wang ringgit melebih kebajikan para pekerja dan masyarakat.
Sektor pembuatan ini seperti kilang-kilang membuat sarung tangan getah dan yang seumpama dengannya adalah pengeluar yang terbesar di peringkat dunia.Hampir semuanya syarikat Malaysia.
Kilang-kilang tersebut mengguna tenaga buruh asing yang beribu-ribu orang. Syarikat-syarikat ini dalam tempoh Pandemik Covid-19 mengaut untung berbilion ringgit.
Tetapi para pekerja yang tidak berdosa itu duduk bersempit-sempit dalam asrama pekerja. Keadaan tempat tinggal pekerja tersebut ada yang semacam kandang kambing keadaannya.
Keadaan persekitaran yang tidak sihat maka mudah berjangkitnya virus-virus Covid-19 itu.
Penat sahaja Parlimen menggubal undang-undang tetapi kegagalan kerajaan menguatkuasakannya menjadikan undang-undang yang ada itu seakan sia-sia sahaja.
Hassan Abdul Karim
Ahli Parlimen Pasir Gudang
Pembantu Jurucakap Parlimen Keadilan
Pekerjaan Dan Hak Pekerja
Bertarikh 16 April 2021 (Jumaat)

4.3

6

votes
Article Rating
Kongsikan artikel ini


APAKAH MAHIADDIN TIKA INI SEDANG DISERONOKKAN DENGAN KAJIAN TIPU-TIPU, SAMA SEPERTI NAJIB DULU?

Realiti yang nyata dan nampak di depan mata, Mahiaddin Md Yasin ketika ini adalah Perdana Menteri paling tidak popular dan sangat dibenci.
Di media sosial, luahan kebencian dan rasa tidak puas hati itu cukup ketara dan tidak perlu dianalisa lagi untuk memahaminya, termasuk laman sosial Mahiaddin sendiri.
Pejuang maya yang menyokongnya yang sebelum ini sangat akif, sekarang ini ternampak ramai yang sudah menyepikan diri, suatu gambaran mereka sendiri sudah letih dan tidak mampu lagi melawan hujah-.hujah yang mahu menjatuhkan Perdana Menteri itu.
Di khalayak ramai pula, selain kehadirannya seperti tidak dipeduli, tidak terkecuali ada yang sampai menjerit-jerit kepadanya.
Kehadirannya di bazar ramadan Putrajaya dua hari lalu jelas memperlihatkan hakikat itu.
Di kedai kopi dan cafe sembang-sembang, jika tiba-tiba topik perbualan terkait dengan Mahiaddin, rata-rata akan kedengaran suara yang mengutuk dan mencebik bibir berbanding memujinya..
Ahli perniagaan, profesional dan golongan pertengahan dalam masyarakat boleh dikata semakin hilang kepercayaan kepada Mahiaddin dalam memgurus negara dan membina ekonomi demi kehidupan yang lebih baik.
Kaum ibu dan suri rumah yang sebelum ini ternampak ada yang memujinya kerana dilihat pandai membaca doa, sekarang ini tidak kedengaran lagi pujian mereka itu.
Rata-rata ianya diganti dengan keluhan yang mengecam Mahiaddin kerana amat berkira berkaitan pengeluaran KWSP dan moratorium pinjaman bank.
Selain itu, beberapa kajian bebas, termasuk yang diterajui oleh mereka dengan dekat dengan Bersatu sendiri, jelas memperlihatkan wujud gambaran ketidakyakinan dan ketidaktentuan sokongan rakyat terhadapnya.
Dari segi mood rakyat pula, tidak kira kategori dan kelompok mana, yang ternampak jelas ialah rata-rata ingin menghumbankannya daripada puncak kuasa dengan seberapa segera berbanding ingin terus mengekalkannya.
Bermula dengan pengkhianatan, keabsahan diragui, menangguh dan menggantung Parlimen, mengisytiharkan darurat yang ditanggapi lebih bersifat politik, PKP yang separuh masak dan seperti main-main, penguatkuasaan SOP yang berpilih antara rakyat biasa dengan orang kayangan, pembaziran dengan kabinet besar, lantikan duta dan GLC, kepimpinan sebagai nakhoda yang lemah, cakap tak serupa bikin dengan bermain politik ketika darurat dan PKP serta banyak keraguan lain, semuanya adalah antara asas yang menyebabkan Mahiaddin hampir tidak dikehendaki lagi memimpin negara ini.
Kecuali bagi kelompok pengampu dan mereka yang mendapat nikmat jawatan daripadanya, selain daripada itu memang mereka tidak sabar lagi mahu menjatuhkannya.
Tetapi, di celah-celah semua ketidakyakinan dan ketidakpuasan hati itu, muncul satu dua kajian yang masih meletakkan Mahiaddin sebagai Perdana Menteri paling popular sekali.
Digambarkan, bukan setakat paling popular, malah diberi keyakinan PN yang dipimpinnya akan terus menang dalam PRU akan datang.
Tidak cukup dengan itu, ada juga kajian yang mengatakan, meskipun tanpa kerjasama dengan UMNO dan pertandingan dalam PRU15 akan datang adalah tiga penjuru – PN, BN dan PH – Mahiaddin diletakkan masih mampu memunculkan PN dengan kejayaan yang cemerlang, seterusnya akan terus kekal berkuasa lagi.
Selain ada yang membuat kajian itu diketahui dekat dengan parti politik tertentu yang bersama PN, terdapat juga universiti turut membuat kajian serta dapatan yang sama.
Apakah mereka yang membuat kajian itu tidak melihat apa yang ada di depan mata?
Apakah tujuan mereka hanya ingin menyeronokkan Mahiaddin dengan kajian tipu-tipu yang hasil akhirnya adalah palsu?
Dalam hal ini, selain difahami yang membuat kajian itu barangkali ada matlamat atau tujuan tertentu yang mereka saja mengetahuinya, di pihak Mahiaddin sendiri, tidakkah beliau belajar daripada apa yang berlaku kepada Najib Razak dahulu?
Ketika itu, di sebalik semua orang faham kedudukan Najib begitu ditolak dan ramai ingin melihatnya jatuh, terutama kerana karenah isterinya, Rosmah Mansor serta skandal 1MDB, banyak juga pihak yang tampil membuat kajian mengatakan dirinya masih popular serta akan terus memenangi pilihanraya.
Namun, lihatlah apa yang jadi kemudiannya.
Apakah Mahiaddin sekarang sedang diulit rasa seronok yang sama dengan Najib dahulu berkaitan kajian demi kajian tipu-tipu itu?
(Shahbudindotcom 16/04/2021)

3.8

10

votes
Article Rating
Kongsikan artikel ini


KES COVID19 TERUS NAIK, ADAKAH INI PETANDA KERAJAAN MELAYU/ISLAM TIDAK DIBERKATI TUHAN?

Entah angka sebenar atau rekaan, rakyat kini nampaknya makin keliru dengan kes Covid19 yang dilaporkan terus meningkat hari demi hari.
Lebih-lebih lagi melalui angka yang ditunjukkan, tiada data lengkap disertakan mengenainya dan ini berbeza berbanding pengumuman harian semasa PKP 1.0 dahulu.
Yang terdengar kemudian ialah adanya amaran di merata-rata bahawa bazar ramadan akan ditutup dengan serta merta jika SOP gagal dipatuhi, seolah-olah di situlah bertapaknya bahaya Covid19 yang mula meningkat ini.
Tidakkah ini menghairankan kerana bulan puasa baru saja bermula empat hari dan bagaimana tempat yang tidak terbukti merebaknya wabak sudah mula ditakuti dan mahu diancam tutup?
Kenapa tempat seperti pasaraya, pasar harian dan lain-lain di mana berkumpulnya ramai orang tiada kedengaran amaran akan ditutup seperti bazar ramadan?
Lebih menghairankan, melalui PKP sudah melalui dua fasa dengan segala macam SOP diperkenalkan, ditambah darurat lagi dan suntikan vaksin yang mula dilakukan sekarang ini seperti tiada kesan untuk mencegah wabak Covid19.
Kenapa ini berlaku?
Serentak dengan itu, keraguan yang mula kedengaran ialah tulenkah segala angka-angka yang diumumkan itu?
Adakah angka itu sengaja dinaikkan seiring dengan kedudukan Mahiaddin Md Yasin yang terancam lagi berikutan UMNO telah memuktamadkan putus hubungan dengan Bersatu serta akan keluar daripada kerajaan menjelang 1 Ogos depan?
Jika kita masih ingat, Ketua Pengarah Kesihatan, Dr. Noor Hisham Abdullah pernah mengakui kenaikan angka kes Covid19 yang diumumkan sebelum ini adalah disebabkan kes-kes tertunggak?
Kiranya ketika Mahiaddin terancam kedudukannya dengan Anwar Ibrahim beberapa kali mengakui telah cukup sokongan untuk mengambil alih kerajaan, lalu kes Covid19 waktu itu tiba-tiba meningkat, apakah tidak mungkin dengan adanya ancaman kedudukannya dijatuhkan oleh UMNO sekarang ini, sekali lagi hal yang sama menjadi ulangan?
Dengan asyik bersandar kepada Covid19 untuk mengekalkan kedudukannya, adakah ini bermakna Mahiaddin akhirnya adalah satu-satunya pemimpin dalam dunia ini yang paling mendapat manfaat dan untung daripada Covid19?
Tetapi, jika benar, sampai bila keadaan ini akan berlaku dan sampai bila Mahiaddin mahu terus bergantung kepada Covid19 untuk mengelat daripada dijatuhkan, biar pun realitinya, beliau sudah lama hilang sokongan majoriti?
Sebagai anak ulama, tidak rasa malu dan berdosakah Mahiaddin dengan apa yang dilakukannya ini?
Namun demikian, jika kes Covid19 yang meningkat ketika ini adalah benar, meskipun PKP dan darurat dikuatkuasakan, bersekali dengan Parlimen turut digantung, malah gelombang keempat sudah diwar-warkan akan melanda, ini tidak lain adalah tanda kegagalan kerajaan dan Mahiaddin dalam mengurus negara di waktu krisis.
Beliau terlihat tiada kemampuan dan keupayaan sebagai ketua kerajaan dan dengan ini merupakan Perdana Menteri paling gagal dalam sejarah negara.
Kegagalan itu yang antaranya disebabkan perlaksanaan PKP separuh masak dan penguatkuasaan SOP yang berpilih-pilih, tidak saja menyebabkan angka kes terus meningkat, malah mengakibatkan ramai rakyat menderita kesusahan meneruskan kehidupan.
Dengan itu, kiranya dalam hari-hari mendatang, kes terus tidak menunjukkan penurunan, Mahiaddin tiada pilihan lain lagi selain mesti berundur dan meletakkan jawatannya.
Beliau tidak layak lagi terus berada di persada kuasa,tambahan pula perolehan kuasa sebelum ini pun begitu diragui oleh segenap penjuru alam.
Petandanya, selain yang nyata menunjukkan rakyat akan terus marah dan membencinya, semua keadaan ini juga memperlihatkan keberkatan Tuhan terhadap kerajaan sudah tiada lagi.
Dalam kehidupan, malah berkerajaan, apalagi sering mendabik dada sebagai kerajaan Melayu/Islam, apakah makna yang tinggal lagi jika keberkatan Tuhan sudah tiada?
(Shahbudindotcom 17/04/2021)

5

5

votes
Article Rating
Kongsikan artikel ini


BOLEH RENTAS NEGERI ATAU TIDAK DI HARI RAYA, KERAJAAN DISARAN BUAT KETETAPAN AWAL

Cadangan Kementerian Kesihatan Malaysia (KKM) untuk menangguhkan perjalanan rentas negeri menjelang Aidilfitri ternyata menggusarkan orang ramai.
Saya melihat perkara ini perlu dilaksanakan dengan jelas kerana bimbang boleh menimbulkan kemarahan orang awam.
Bagi umat Islam yang sedang melaksanakan ibadah puasa ketika ini mereka mengharapkan perjalanan rentas negeri dibolehkan bagi meraikan Lebaran di kampung halaman. Apatah lagi sudah terlalu lama mereka tidak dibenarkan pulang untuk menjenguk orang tua di desa.
Namun peningkatan kes harian Covid-19 di awal Ramadan ini amat dikhuatiri. Bukan apa, ia akan dijadikan alasan perjalanan rentas negeri tidak dibenarkan.
Saya bimbang apabila kemarahan orang awam memuncak, kerajaan pada saat-saat akhir akan membenarkan perjalanan rentas negeri bagi merayakan Aidilfitri.
Dan hasilnya selepas itu, kita akan menyaksikan kes Covid-19 akan mencanak tinggi.
Dan mungkin ketika itu laporan harian pandemik akan dijadikan alasan untuk memanjangkan tempah darurat. Sedangkan ia sepatutnya berakhir pada 1 Ogos 2021.
Bagi memastikan perkara itu tidak berlaku, seelok-eloknya kerajaan menerusi KKM membuat ketetapan bermula sekarang. Boleh atau tidak perjalanan rentas negeri.
Apa yang penting jangan flip flop atau menyusahkan orang ramai seperti pelaksanaan pembelajaran di rumah (PDPR). Komputer riba sudah dibeli tetapi sekolah dibuka semula selepas itu.
Lebih penting pemberitahuan awal mengenai rentas negeri adalah untuk memudahkan kakitangan awam dan swasta menyusun jadual dan memohon cuti untuk meraikan Aidilfitri.
Pada masa itu mungkin ada yang sudah membeli tiket bas dan tiket kapal terbang. Jika sekejap boleh sekejap tak boleh seperti iklan biskut Chipsmore ia pasti menyusahkan.
AHMAD ZAHID HAMIDI
Presiden UMNO.

5

1

vote
Article Rating
Kongsikan artikel ini


ANWAR GARIS BEBERAPA KELEMAHAN KERAJAAN TANGANI COVID19

Pada hari Jumaat yang lalu Malaysia melaporkan sebanyak 2,551 jumlah kes jangkitan COVID-19 yang baru. Angka terkini ini adalah sesudah 395 hari tempoh pelaksanaan Perintah Kawalan Pergerakan (PKP) dan hampir 100 hari sejak Pengisytiharan Darurat diumumkan.
Sejujurnya pelaksanaan PKP adalah kegagalan yang nyata. Darurat hanya helah pemerintah untuk terus berpaut pada kuasa. Rencana vaksinasi juga tidak jelas dan lembab.
Sikap kerajaan ini dalam mengemudi negara saat wabak dapat dikelaskan kepada dua kategori. Bila ia berjalan lancar, percayalah kami sedang menanganinya. Jika tidak, pemerintah akan bingkas menyalahkan rakyat.
Namun, tidak akan ada sebarang kebertanggungjawaban kepada para pemimpin yang bertanggungjawab dalam merencana dan melaksana kebijakan, mendapatkan vaksin, dan juga memastikan agar rencana vaksinasi berjalan pantas dan dengan berkesan.
Inilah hasilnya bila sebuah kerajaan tanpa mandat rakyat yang menyalahguna wabak dan Perlembagaan untuk berpaut pada kuasa.
Dalam hari-hari mendatang ini saya mengjangkakan rakyat akan terus dibuli kerana melanggar SOP dengan beberapa pengumuman yang mengelirukan, yang sekiranya dilanggar akan dikenakan denda yang melampau tinggi.
Beberapa pengumuman yang mengelirukan ini juga termasuk larangan rentas negeri untuk sambutan Hari Raya Aidilfitri yang akan datang, meski para menteri akan dibenarkan merentas negeri dan menganjurkan majlis.
Saya menggesa kerajaan untuk memberi respon pada persoalan-persoalan ini:
1. Menteri bertanggungjawab menjaga hal vaksin mengatakan bekalan vaksin Malaysia rendah kerana negara-negara kaya mengawal pasaran. Hal ini mustahil untuk disahkan, kecuali terdapat ketelusan dalam proses pemerolehan.
Sangat mengecewakan apabila alasan semacam ini digunakan bagi menutup kelemahan tatakelola tatkala Malaysia kini sedang berusaha mahu menjadi negara yang maju dan yang berpendapatan tinggi.
Memandangkan negara berpendapatan sederhana yang lain menunjukkan kadar vaksinasi yang lebih tinggi dan cemerlang, alasan menteri tersebut kekal lemah sehingga fakta diketahui.
Alasan alternatif tentang mengapa Malaysia mempunyai bekalan vaksin yang rendah adalah kerajaan lambat bertindak untuk mendapatkan kontrak atau rundingan dengan pembekal menemui kegagalan, dan sudahnya kita di barisan akhir untuk mendapatkan vaksin.
2. Menteri tersebut juga mendakwa Malaysia mampu mencapai 80% kadar vaksinasi sebelum penghujung tahun ini. Tetapi kadar vaksinasi di Malaysia lembab, dan tidak meningkat sejak ia diumumkan pada bulan Februari yang lalu dengan anggaran sebanyak 24,000 dos sahaja sehari ketimbang 13 negara berpendapatan sederhana di rantau Asia.
Kita juga meminta pengesahan terkait keupayaan logistik di seluruh Malaysia bagi mencapai 210,000 dos sehari. Ini juga termasuk penyelarasan dengan hospital, fasiliti kesihatan, klinik-klinik awam dan farmasi.
Rencana ini mesti dikongsikan, jika tidak kepada rakyat sekalipun ia mesti dikongsikan kepada jawatankuasa bipartisan.
3. Mengapa dengan penutupan sempadan dan tahap kuarantin yang ketat kita masih dikesankan dengan mutasi wabak yang berbahaya di Malaysia?
Penutupan sempadan telah memberi kesan yang sangat besar pada ekonomi dengan alasan untuk menyelamatkan nyawa.
Sekiranya penutupan sempadan ini tidak diuruskan dengan baik, maka kita sedang mengorbankan ekonomi kita tanpa manfaat yang munasabah.
4. Apa kemaskini terbaru terkait dalam hal memastikan sektor swasta bertanggungjawab atas penularan wabak COVID-19 di kalangan pekerja asing?
5. Pendaftaran untuk vaksinasi juga rendah, dan ini menambah kebimbangan apakah imuniti kelompok mampu dicapai pada hujung tahun ini. Apa yang telah dilakukan kerajaan setakat ini bagi meyakinkan rakyat untuk mendapatkan vaksin?
6. Apa metrik yang digunakan oleh jawatankuasa bipartisan dalam kesungguhannya untuk mengesyorkan penamatan darurat?
Saya menggesa rakyat untuk mendaftar bagi mendapatkan vaksin. Saya menggesa rakyat Malaysia, termasuk yang telah mendapatkan vaksin, untuk terus patuh SOP demi kebaikan semua.
Berdepan dengan keadaan wabak dan ketidaktentuan hari ini, kita mesti terus berjaga-jaga dan jangan berputus asa.
ANWAR IBRAHIM
Presiden PKR/Ketua Pembangkang.

5

3

votes
Article Rating
Kongsikan artikel ini


BENCI NAJIB DAN BENCI ANWAR, MAHATHIR AKAN BERTANDING ATAS TIKET BERSATU – ZAID IBRAHIM

Itulah yang diperkatakan oleh Dr. Mahathir semalam. Kemarahan dan kebencian Dr. M terhadap Najib adalah total dan tidak kehabisan.
Saya kira kalaulah ada barometer yang boleh menjadi pengukur kebencian Dr. M terhadap Najib, ia akan menunjukkan tahap yang sama dengan kebencian Dr. M terhadap Anwar Ibrahim.
Dr M begitu marah dia akan bertanding sekali lagi GE15
Dari apa yang diketahui umum, kemarahan Dr. M terhadap Najib tidak ada kena mengena dengan 1MDB, sepertilah kebencian terhadap Anwar tidak ada kena mengena dengan sodomi.
Anwar enggan memberi laluan kepada Dr. M memerintah sampai akhir zaman dan mengkritik cara autokratik beliau, lalu menyiapkan diri itu mengambil alih pimpinan Umno. Itulah punca kemarahan Dr. M yang tidak berakhir terhadap Anwar.
Dr. M tidak pernah menghukum sesiapa pun termasuk dirinya sendiri kerana skandal kewangan.
Kebencian dan kemarahan Dr. M terhadap Najib berpunca dari Najib ingin menjadi Presiden Umno dan Perdana Menteri yang agak bebas dari arahan dan telunjuknya.
Ada pihak percaya usaha mencari dana untuk Umno yang tidak ada kaitan dengan Dr. M dan kawan-kawan Dr. M lah yang menjadi sebab utama penubuhan 1MDB.
Selagi Umno terpaksa bergantung dengan Dr. M dan rakan-rakan, selagi itulah Presiden Umno dan Perdana Menteri mesti tunduk kepada kehendaknya.
Walaupun usaha 1MDB menjadi satu skandal, ianya berjaya mencapai matlamatnya iaitu bebas dari kewangan Dr. M. Ini bermula kebencian terhadap Najib dan peperangan Dr. M -Najib sehingga hari ini.
Dr. M marah kepada Najib kerana Najib menolak permintaannya untuk dana yang besar untuk Proton. Proton telah merugikan rakyat ratusan juta tiap-tiap tahun sejak ianya dimulakan oleh Dr. M.
Bila Pak Lah cuba membuat kerjasama antara Proton dengan syarikat gergasi kereta dari Eropah supaya Proton hidup semula, dia ditekan oleh Dr. M supaya ianya tidak dilakukan.
Najib juga berusaha menjual Proton kepada kumpulan luar yang dapat menghidupkan semula Proton dan menghentikan kerugian besar, tetapi Dr. M tidak setuju. Itu punca kebencian kedua.
Jambatan Bengkok atau Crooked Bridge dengan Singapura adalah satu lagi “toy” Dr. M. Dia marah bila Pak Lah menghentikan pembinaan Crooked Bridge.
Lalu beliau mahu Najib teruskan idamannya itu. Najib juga menolak kerana pada masa itu Johor pun tidak setuju dengan pembaziran tersebut.
Saya percaya faktor Mukhriz tidak kekal menjadi Menteri Besar Kedah ketika Najib berkuasa di pusat juga salah satu punca kemarahan Che Det.
Saya bukan penganalisa politik, tetapi saya percaya banyak faktor yang menyebabkan Umno tewas GE14.
Najib seorang diri tidaklah boleh memikul beban dan menjadi punca Umno kalah. Umno tewas kerana ianya terlalu lama di bawah pengaruh Dr. M.
Umno tidak dapat berubah dan tidak dapat menerima perubahan dan cara berpolitik yang progresif dan sihat di bawah Dr M. Yang di dewa-dewakan ialah “Politik Machiavellian”, di mana kuasa mutlak diutamakan dan prinsip diketepikan.
Semua cara untuk mengekalkan kuasa dihalalkan kerana tidak ada moral dan integriti diperlukan.
Penyakit ini berleluasa di bawah parti baru Bersatu. Bersatu dan cara ianya bergerak secocok dengan cara Dr. M dulu.
Sebab itulah Bersatu akan menang besar dalam pilihan raya nanti jika pihak pembangkang tidak berstau kukoh.
Bersatu dan Kerajaan tidak ada beza hari ini dan kemudahan yang ada pada kerajaan ada lah kemudahan yang ada pada Bersatu, Ini resipi kejayaan.
Tetapi itu hanya akan berlaku bila ada pilihan raya umum nanti, yang setakat ini belum jelas akan diadakan di masa terdekat.
Yang menarik dalam GE15 ini ialah Dr. M akan bertanding lagi. Saya percaya dia akan bertanding di bawah Bersatu ataupun calon Bebas yang ditaja oleh Bersatu.
Bersatu adalah parti ciptaan Dr. M, maka ke situlah dia akan berpijak untuk meneruskan kemarahan dan kebenciannya terhadap Anwar dan Najib Razak.
ZAID IBRAHIM
Bekas Menteri Di Jabatan Perdana Menteri.

4.2

5

votes
Article Rating
Kongsikan artikel ini


KENAPA SUSPEK MASIH DALAM REMAN DIURUSKAN POLIS BUAT PERMOHONAN MAAF? – SOAL AHLI DEWAN NEGARA KEPADA IGP

Saya terpanggil untuk mengulas laporan media mengenai majikan yang memukul dua pengawal keselamatannya kerana berpuasa, yang tiba-tiba diberi layanan cukup istimewa oleh polis sehingga boleh tampil membuat ‘sidang media’ khas memohon maaf kepada umat Islam dan Yang di- Pertuan Agong.
Pada saya ini mesej yang salah dan Ketua Polis Negara, Tan Sri Abdul Hamid Bador perlu menjelaskan kepada rakyat mengapa beliau membenarkan layanan istimewa diberikan kepada suspek ini, sementalah lagi namanya sendiri selaku Ketua Polis Negara ada disebut dan terkait dalam laporan polis oleh mangsa, yang telah pun tular di media sosial.
Abdul Hamid tidak boleh membisu kerana ketika reman masih belum selesai dan siasatan sedang berjalan, dua anggota polis ditugaskan khas untuk mengiringi suspek bertemu pihak media, sedangkan apa yang sepatutnya dibuat adalah melengkapkan laporan siasatan kepada Jabatan Peguam Negara untuk tujuan pendakwaan.
Justeru, saya menuntut Abdul Hamid sendiri perlu tampil memberi penjelasan dalam isu ini bagi membuktikan kesungguhan beliau dalam memerangi sebarang salah laku dalam pasukan polis.
Ini kes jenayah. Perlu apa minta maaf kepada umat Islam dan Yang di- Pertuan Agong?
Apakah dengan penyataan maaf ini, maka kes jenayah kekerasan yang dilakukan akan ditutup dan suspek berkenaan akan bebas dan lepas begitu sahaja?
Apakah emas 100 kg dan wang tunai dengan nilai keseluruhan RM28.54 juta berserta pistol yang dirampas bakal dipulangkan dan suspek akan kembali dengan bergaya menjalankan aktivitinya haram selepas ini?
Jika itu mesej yang cuba disampaikan pihak polis, maka layanan serupa juga perlu diberikan kepada Datuk Seri Najib Tun Razak, kerana sehingga kini barangan rampasan milik bekas Perdana Menteri tersebut terkait siasatan 1Malaysia Development Berhad (1MDB) tidak dikembalikan oleh polis.
Kepada Abdul Hamid, saya menegaskan bahawa apa yang rakyat dan umat Islam hendak tengok dalam kes ini ialah suspek segera didakwa, umat Islam tidak dahagakan permohonan maaf dari suspek yang bangsat ini.
YB Senator Muhammad Zahid Md Arip Ahli Dewan Negara
18 April 2021.

4.9

8

votes
Article Rating
Kongsikan artikel ini


KENAPA KERAJAAN TAK SEKAT JUDI DALAM TALIAN SEPERTI WEB LUCAH DISEKAT – PRESIDEN UMNO

Syarikat judi online sekarang ini nampaknya semakin galak mempromosikan aktiviti judi atas talian. Wah, siap undang pelakon dan penyanyi Melayu bagi mempromosikan perniagaan mereka.
Tak ada wang untuk berhari raya boleh cuba di company mereka. GDBET333. Mana tahu untung sabut timbul untung batu tenggelam. Bak kata netizen masuk RM10 cuci RM30. Begitulah gamaknya.
Sebenarnya konsep itu salah. Yang sebenar-benarnya beri taukeh RM2,000 mereka beri balik RM20. Habis semua harta Ismeth Ulam Raja di luar negara jika terjebak judi atas talian.
Judi online ini bukanlah baharu tetapi sudah lama bertapak di negara ini. Jika dahulu mereka beroperasi di premis tetapi ketika saya menjawat Menteri Dalam Negeri pada 2016, aktiviti itu berjaya dilumpuhkan.
Sejak daripada itu taukeh judi mengubah operasi dengan menggunakan telefon bimbit. Kaki judi tidak lagi perlu pergi ke premis sebaliknya hanya memuatnaik aplikasi di telefon pintar. Mereka akan memasukkan wang ke akaun syarikat sebelum diberikan kredit untuk bertaruh. Bahkan ada pelajar sekolah turut terjebak. Katanya ketagih dengan game Great Blue.
Sebelum ini syarikat mempromosikan aktiviti itu dengan mengiklankan di media sosial selain menghantar mesej kepada pengguna telefon pintar. Terbaharu siap buat iklan lagu hari raya. Nampaknya Petronas dan TNB yang selalu buat iklan raya pun boleh kalah.
https://www.facebook.com/100059392257037/posts/167390028584071/?sfnsn=wa
Apa yang saya mahu tekankan kepada orang ramai jangan terpengaruh. Jika menurut video raya itu, adakah anda mahu menggunakan wang judi untuk persiapan hari raya ataupun memberi wang hasil judi kepada ibu bapa?
Cukup-cukuplah. Ini bulan Ramadan sepatutnya tingkatkan amal ibadah untuk bertemu Allah SWT. Judi ini tiada kesudahan. Andai kata hari ini menang esok lusa pasti akan kalah lebih teruk. Bahkan doa orang yang memakan hasil judi tidak dimakbulkan Allah SWT.
Saya membaca kenyataan bahawa Bukit Aman sudahpun menyiasat pelakon dan penerbit video lagu hari raya yang mempromosikan aktiviti judi berkenaan. Dan saya harap pihak polis mengekang habis habisan aktiviti tidak bermoral itu.
https://www.google.com/amp/s/www.hmetro.com.my/amp/mutakhir/2021/04/695487/polis-siasat-penerbit-pelakon-iklan-judi-raya
Judi menghancurkan negara, masyarakat, institusi sosial, keluarga malah menjeratkan individu terbabit dengan pinjaman ah long. Hasilnya sudah kita lihat.
Saya juga membaca kenyataan SKMM bahawa pengguna media sosial perlu lebih bertanggungjawab terhadap iklan judi terbabit.
https://www.tuncarlos.com/2021/04/iklan-judi-raya-pengguna-media-sosial.html
Itu bukan jawapan yang tegas daripada SKMM. Selama ini SKMM bersama pasukan cybertroopers begitu tegas dengan komen-komen panas. Sepatutnya cybertroopers yang diupah membentuk masyrakat jangan berjudi. Ini masalah rakyat dan negara.
Jawapan yang tegas adalah SKMM perlu berkata bahawa mereka akan membasmi sepenuhnya aktiviti judi atas talian. Kita seringkali mendengar alasan kedegilan syarikat judi meneruskan aktiviti biarpun pelbagai operasi sudah dijalankan. Ada juga alasan syarikat menggunakan cip yang berpangkalan di luar negara.
Tetapi kita lupa bahawa rangkaian Internet dikawal oleh kerajaan. Maka SKMM boleh menyekat semua link atau laman web judi atas talian sebagaimana mereka menyekat ribuan laman web lucah.
Bukankah begitu? Masalah ini boleh diselesaikan dengan cepat.
AHMAD ZAHID HAMIDI
Presiden UMNO.

5

1

vote
Article Rating
Kongsikan artikel ini


LUAHAN #KERAJAANGAGAL MUNGKIN TIDAK BERLAKU JIKA ANWAR DIBERI PELUANG TERAJUI NEGARA

Minggu lalu telah trending di laman twitter tanda pagar #KerajaanGagal sebagai luahan kekecewaan warga maya terhadap ketidakberhasilan kerajaan sejak lebih setahun lalu dalam menangani wabak Covid19.
Perkembangan tersebut hadir ketika kerajaan dilihat terus gagal memerangi penularan Covid19 dengan kes harian kekal empat digit sejak bermulanya gelombang ketiga September tahun lalu – gelombang jangkitan yang juga dikaitkan dengan PRN Sabah.
Peningkatan kes yang berterusan dilihat turut membangkitkan amarah rakyat kerana ia mungkin sekali lagi menyebabkan kerajaan menghalang orangramai pulang ke kampung menyambut Hari Raya Aidilfitri bersama keluarga.
Tahun lalu tidak dapat balik kampung mungkin boleh difahami kerana PKP dikuatkuasakan dengan semua sektor kegiatan ditutup rapat, tetapi dua tahun berturut-turut disekat merentas negeri tentu saja suatu kesengsaraan yang sukar diterima.
Tidak mustahil ada yang menganggap ini suatu kezaliman bersiri daripada sebuah kerajaan yang sudahlah dibina melalui rangkaian pengkhianatan.
Malah peningkatan kes juga menjejaskan banyak sektor ekonomi dan aktiviti pelancongan dalam negara.
Ciapan bersama tanda pagar #KerajaanGagal itu turut ditujukan kepada Perdana Menteri, Mahiaddin Md Yasin yang dilihat gagal mengurus negara dan memulihkan ekonomi setelah beliau secara terbuka mengakui bahawa kerajaan kini tidak lagi mempunyai banyak wang seperti dahulu.
Meskipun hampir seluruh dunia dilanda Covid19, tetapi jika dilihat beberapa negara yang berjaya mengawalnya seperti Korea Selatan, Jepun, Vietnam, Laos, Thailand dan sebagainya, di samping ekonomi di negara-negara tersebut tidak begitu teruk terjejas, adalah jelas bahawa kekurangan utama Malaysia ialah kita tidak memiliki pemimpin yang cukup berkemampuan.
Kiranya Anwar Ibrahim yang menerajui negara, dengan beberapa siri kebijaksanaannya yang terserlah, komunikasi yang mantap, kemampuan meyakinkan khalayak yang jauh lebih realistik dan punyai hubungan antarabangsa yang menyeluruh, kita mungkin tidak terperangkap sebegini teruk.
Tapi, apakan daya, meski sudah berusaha mengemukakan majoriti, di samping bala Covid19 digunakan sebagai sandaran, keadaan nampaknya tidak memihak kepada beliau.
Akibatnya, dengan kepimpinan Mahiaddin yang lemah dan tidak berdaya itu dibiarkan berterusan, semua kita diselubungi sengsara sehingga terpacul tanda pagar #KerajaanGagal sebagai luahan rasa kecewa rakyat semua bangsa.
Mahiaddin realitinya bukanlah pemimpin yang cukup berwibawa untuk mengurus negara, apa lagi di ketika krisis sedang melanda.
Berdasarkan pencapaian masa lalunya, baik dalam politik negara, mengutus kementerian atau negeri, hampir tidak ada kejayaan cemerlang pernah direkodkannya.
Bahkan, dalam mentadbir Johor selama dua penggal dan beberapa kementerian sejak sekian lama, yang tidak kurang terdedah ialah pelbagai skandal tanah dan berkaitan anugerah projek yang kedengaran kemudiannya.
Diburukkan lagi, dalam mentadbir negara, kecuali beberapa orang, kabinet besarnya juga lebih banyak dibarisi mereka yang tidak boleh bekerja.
Lebih daripada itu, dengan mencadangkan darurat yang difahami umum semata-mata untuk mengekalkan kuasanya, di sebalik kedudukannya kian terancam, Mahiaddin adalah Perdana Menteri terburuk dalam sejarah negara ini.
Beliau terlihat sanggup berbuat apa saja, tanpa memikirkan apa jadi kepada nasib rakyat, asalkan kedudukannya dapat terus ditongkatkan lagi.
Janji darurat hanya sehingga 1 Ogos dan janjinya juga beliau akan mengadakan PRU selepas itu, tapi apakah janji pemimpin yang sanggup mencadangkan darurat untuk menyelamatkan diri dan tidak menghargai nama yang diberikan oleh ayahnya sendiri, boleh kita percaya dan pegang kata-katanya?
Apabila sokongannya makin kabur, selain kian ramai rakyat yang mengeluh dan tak puas hati, pilihan yang sepatutnya bagi Mahiaddin ialah berani berdepan realiti dengan membuktikan ada sokongan di belakangnya, bukan melaksanakan darurat, menggantung Parlimen dan menambah lagi spesis katak lompat dalam kelompoknya.
Tetapi, itulah Mahiaddin dan tanpa keraguan, jika dalam tempoh setahun sudah dicop sebagai menerajui kerajaan yang gagal, lebih banyak lagi kegagalan akan tercipta jika beliau tidak dijatuhkan dalam tempoh terdekat ini atau kiranya masih ada yang tergamak mahu menyokongnya lagi bila PRU15 tiba nanti.
Tanda pagar #KerajaanGagal adalah realiti yang tidak seharusnya sukar untuk difahami oleh kita semua jika negara ini mahu dibawa ke arah yang betul dan memberi harapan kepada semua rakyatnya.
(Shahbudindotcom 19/04/2021)

5

7

votes
Article Rating
Kongsikan artikel ini


NAJIB JAWAB SHAHIDAN – PELABUR TAK MASUK BUKAN SEBAB KERAJAAN DIBANTAI, TAPI PELABUR TAK SUKA KERAJAAN TAK DIPILIH RAKYAT

Tak semestinya pelabur asing tak masuk hanya sebab kerajaan dibantai.
Pelaburan asing tetap konsisten tinggi, malah paling tinggi dalam sejarah serta antara paling tinggi di ASEAN pada masa kerajaan BN dibantai oleh pembangkang tiap=tiap hari, Najib digelar kleptokrat, pembunuh dan penyangak.
Negara digelar bankrupt. Demonstrasi besar-besaran sering dianjurkan depa.
Pembangkang dengan Atok siap bekerjasama dengan Soros, media dan kerajaan asing untuk bantai kerajaan BN masa itu.
Ingat kerajaan BN masa saya PM tidak dibantai ke?
Pelabur lagi tak suka kerajaan yang tak stabil, tak kompeten, tak dipilih Rakyat, perbelanjaan kerajaan tidak mengikut kelulusan parlimen dan asyik melanggar had hutang dan demokrasi serta perlembagaan digantung.
NAJIB RAZAK
Bekas Perdana Menteri.

4.7

3

votes
Article Rating
Kongsikan artikel ini


ANTARA MANDAT PAU DAN TAKTIKAL ZAHID HAMIDI, YANG TAK DIFAHAMI, NAK TUNGGU APA LAGI?

Dua hari lalu Najib Razak meluahkan rasa tidak fahamnya mengapa BN masih lagi menyokong kerajaan PN, meskipun telah ditanggapi sebagai kerajaan yang gagal.
Kata Najib, beliau sebenarnya segan untuk memberi sebarang komen tentang tanda pagar #KerajaanGagal yang menjadi trending di laman sosial Twitter kerana BN sendiri masih lagi merupakan sebahagian daripada kerajaan PN yang dianggap gagal itu.
“Saya tidak faham mengapa UMNO dan BN masih mahu terkait dengan kerajaan yang gagal ini melainkan ada yang lebih mementingkan jawatan berbanding rakyat, negara dah parti,” tambah bekas Perdana Menteri itu melalui catatan di laman Facebooknya.
Apa yang boleh difahami, kenyataan Najib ini selain ditujukan kepada kluster menteri yang semua orang tahu masih mahu kekal menikmati habuan kedudukan, jawatan dan gaji lumayan sebagai anggota kabinet, meskipun UMNO kalah pada PRU14, ia juga terlihat disasarkan kepada Ahmad Zahid Hamidi selaku Presiden UMNO dan juga Pengerusi BN.
Kalau pun kluster menteri dilihat bersungguh mempertahankan Mahiaddin Md Yassin yang tentunya bersekali dengan tujuan mengekalkan kedudukan mereka sendiri sebagai menteri, tetapi mengapa Zahid Hamidi harus terikut arus yang sama?
Tidakkah beliau sedar, makin lama UMNO terkait dengan PN yang disepakati oleh majoriti rakyat sebagai kerajaan yang gagal, maka UMNO dan BN juga akan terbeban sama dengannya?
Bagaimana UMNO dan BN mahu meyakinkan rakyat untuk mengundi mereka, jika ketika rakyat sedang sengsara dan ingin keluar daripada kesengsaraan itu, namun UMNO yang boleh berbuat sesuatu untuk merubahnya, tetapi tidak ada naluri untuk melakukannya?
Apa yang Zahid Hamidi ingin tunggu lagi sebelum mahu membuat keputusan muktamad membawa UMNO keluar daripada kerajaan?
Bukankah mandat telah diperolehinya dalam PAU2020 baru-baru ini?
Dalam hal ini, jika benar audio yang bocor sebelum ini adalah rakaman tulen perbualan Zahid Hamidi dengan Presiden PKR, Anwar Ibrahim, diharapkan beliau benar-benar membuktikan kata-katanya bahawa beliau ada strategi taktikal selepas mandat akar umbi diperolehi melalui PAU2020 itu.
Sudah tentu strategi taktikal yang hanya dirinya saja yang tahu itu akan jadi betul-betul bermakna jika ia benar-benar dilaksanakan akhirnya, sebaliknya ia tidak akan memberi apa-apa makna kiranya kekal dalam simpanan fikirannya saja.
Cuma, yang semua orang faham, jika mahu melaksanakan apa-apa tindakan atau taktikal yang matlamat akhirnya adalah untuk memastikan UMNO dan BN kembali berkuasa, ia seharusnya dilakukan sekarang, bukan dua bulan lagi atau menunggu sehingga 1 Ogos baru berbuat demikian.
Dalam situasi ini, bukan saja Najib yang susah nak faham mengapa UMNO masih lagi mahu menyokong kerajaan yang gagal ini, majoriti rakyat yang mengharapkan perubahan juga turut tidak faham.
Ini kerana sekarang adalah waktu Mahiaddin tengah lemah, sangat dibenci, paling ditolak, kepimpinannya sedang berselirat dengan banyak masalah dan gabungan PN yang ditunjanginya belum begitu kukuh untuk berdepan pengundi dalam pilihanraya.
Sekaranglah masa paling sesuai untuk UMNO mengumumkan keluar daripada kerajaan PN, sama ada ke arah pembentukan kerajaan baharu atau bagi memaksa Mahiaddin mengadakan PRU15 dengan seberapa segera.
Selain itu, dengan membuat ketetapan rasmi meninggalkan kerajaan dengan segera juga, UMNO dengan sendirinya dapat membersihkan dirinya daripada anasir pemimpin dua kolam, gunting dalam lipatan dan musuh dalam selimut.
Mana-mana pemimpin yang enggan akur kepada ketetapan parti sudah boleh diambil tindakan disiplin atau akhirnya mereka sendiri memilih untuk bersama Mahiaddin dan Bersatu.
Khusus untuk pemimpin kluster menteri yang terzahir sebahagian mereka sekarang ini lebih sayang Bersatu daripada UMNO, inilah masanya untuk melihat ke mana hala tuju pilihan mereka.
Dengan demikian, tugas UMNO akan menjadi lebih mudah untuk menghadapi PRU15 dan mencipta kemenangan dengan menumbangkan Mahiaddin dan PN.
Lagi lama masa dibiarkan berlalu, ruang akan lebih tersedia untuk Mahiaddin meminimakan masalahnya atau dengan kuasa yang dimiliknya, beliau turut mampu menjadikan UMNO jadi lebih huru-hara.
Untuk itu, sementara diharapkan Zahid Hamidi benar-benar ada strategi taktikal dalam percaturannya sebagaimana disebutnya dalam perbualan telefon dengan Anwar itu, janganlah akhirnya ia kekal selama-lamanya dalam simpanan kotak fikirannya dan tidak berani dilaksanakan sampai ke sudah.
Jika itu yang berlaku dan Mahiaddin kemudian berjaya menyeret tarikh PRU sehingga ke tahun depan atau 2023, kelewatan Zahid Hamidi bertindak bukan saja bermakna beliau sengaja menempah laluan untuk disingkirkan daripada jawatan Presiden UMNO, malah pintu penjara juga lebih terbuka untuknya.
(Shahbudindotcom 20/04/2021)

5

3

votes
Article Rating
Kongsikan artikel ini


MAHIADDIN, KOMANDER PERANG YANG GAGAL

Banyak bukti dapat disenaraikan satu persatu kegagalan Kerajaan Perikatan Nasional (PN) melawan Pandemik Covid-19. Perdana Menteri Muhyiddin Yassin sebagai ketua kabinet Kerajaan PN perlu memikul tanggungjawab.
Meminta Perdana Menteri beragama Islam meletak jawatan dalam bulan Ramadhan bukanlah suatu tuntutan yang molek. Serbasalah dibuatnya.
Tetapi memandangkan peperangan pun dalam sejarah Islam pernah berlaku dalam bulan Ramadhan, jadi kalau komander perang gagal, maka tuntutan komander itu berundur adalah wajar.
Sudah lebih setahun perang melawan Covid-19 dilancarkan. Usahkan menang, malahan korban kematian semakin meningkat.
Statistik setakat 18 April 2021, seramai 1,378 orang telah mati akibat Covid-19. Angka yang mati ini adalah manusia bukannya angka stastik semata-mata yang tidak bernyawa.
Jumlah kes positif Covid-19 keseluruhannya setakat semalam 18 April ialah 375,054. Kes Baharu pula melebihi 2,195 orang.
Angka-angka ini semua adalah manusia, rakyat kita, warganegara kita, bukannya data semata-mata. Bukan sahaja Menteri Kesihatan perlu bertanggungjawab tetapi keseluruhaan kabinet Kerajaan PN adalah bertanggungjawab.
Tanggungjawab kolektif para menteri itu akhirnya perlu dipikul oleh Muhyiddin Yassin selaku Perdana Menteri.
Tidakkah Muhyiddin Yassin menyatakan baru-baru ini bahawa Proklamasi Darurat tidak kerana tujuan lain tetapi hanya untuk memerangi Covid-19?
Walaupun Darurat diisytiharkan sejak Februari lalu dan Parlimen digantung tetapi Kerajaan PN pimpinan Muhyidin Yassin tetap gagal melawan Covid-19.
Walaupun Belanjawaan Negara melebihi RM300 bilion telah diluluskan oleh Parlimen sebelum ianya digantung dan Pakej rangsangan Covid-19 lebih RM70 bilion telah disuntik, malangnya kerajaan pimpinan Muhyiddin tetap gagal melawan Covid-19.
Amerika Syarikat yang berpenduduk melebihi 200 juta manusia telah melakukan vaksinasi melebihi 50% rakyat dewasanya.
Malaysia setakat 18 April 2021 hanya baru melakukan suntikan vaksin Covid-19 seramai 1,135,015 orang dari penduduk yang hanya 32 juta orang, iaitu tak sampai 2%.
Kenapa perlahan sangat program vaksinasi di Malaysia? Apa masalahnya? Kabinet Malaysia mempunyai anggota menteri dan timbalan menteri yang ramai.
Seorang Menteri Kesihatan dibantu oleh dua orang timbalan menteri kesihatan. Ada Menteri Tugas-Tugas Khas, Ahli Parlimen Mesjid Tanah yang juga bertugas untuk melawan Covid-19.
Kemudian ada Menteri Sains dan Tekonolgi, Ahli Parlimen Rembau yang mengetuai Jawatankuasa perolehan vaksin dan program vaksinasi.
Tetapi kenapa perlahan sangat macam pergerakan siput babi dalam proses vaksinasi di Malaysia?
Duit ada, menteri ramai, tetapi kenapa terlalu sedikit rakyat mendapat suntikan vaksinasi setakat ini?
Jadi dalam perang melawan Covid-19 ini ternyata Kerajaan PN telah gagal. Kabinet Kerajaan PN pimpinan Muhyiddin Yassin telah gagal.
Muhyiddin Yassin adalah komander dalam perang melawan Covid-19 ini yang setakat hari semalam, saya ulangi sekali lagi bahawa korban kematian kerana Covid-19 adalah seramai 1,378 orang di Malaysia.
Kita tidak mahu lebih ramai rakyat mati baru Perdana Menteri yang gagal mahu berhenti.
Justeri itu saya sebagai Ahli Parlimen Pasir Gudang mendesak Perdana Menteri Muhyiddin Yassin meletakkan jawatannya sekarang.
Hassan Abdul Karim
Ahli Parlimen Pasir Gudang.

4.2

9

votes
Article Rating
Kongsikan artikel ini


JUDI – KENAPA SUARA PAS BERBEZA BILA SUDAH JADI KERAJAAN?

Selama ini, Pas selalu menampakkan mereka adalah parti yang paling kuat menentang judi.
Semua judi, tidak setakat haram, bahkan mahu diharamkan terus operasinya oleh Pas.
Sebagai parti yang mendakwa memperjuangkan Islam, perkara itu memang sesuatu yang wajar, malah cukup mulia.
Ketika berada sebagai pembangkang, Pas bukan saja bercakap dan membangkitkan penentangan terhadap judi di Parlimen dan Dun serta di pentas-pentas ceramah, malah sehingga ke mimbar khutbah di masjid-masjid di mana saja mereka ada peluang berbuat demikian.
https://shahbudindotcom.net/wp-content/uploads/2021/04/19eb6644-95af-4436-a979-ee500ddabbae.mp4
Seolah-olah gambarannya, apabila Pas ditakdirkan ada kuasa, maka bersihlah negara ini daripada segala bentuk perjudian.
Tetapi, sejak berada di dalam kerajaan bersama PN, suara Pas berkaitan judi nampaknya kian tenggelam dan menghilang.
Di mana sekarang suara-suara Pas mahu mengharamkan semua bentuk judi, kasino genting dan segala macam judi berlesen dan tidak berlesen yang sering mereka ucapkan di ceramah-ceramah sebelum ini?
Bukankah ketika sudah berada dalam kerajaan ketika ini ia merupakan masa paling sesuai untuk Pas, selain terus bersuara, bahkan menggesa kerajaan yang mereka sendiri adalah sebahagiannya agar judi diharamkan sama sekali?
Yang lebih buruk, di samping suara mengharamkan judi tidak lagi kedengaran, jumlah cabutan khas judi yang bertambah daripada 8 kepada 22 setahun di era PN ini pun ternampak Pas tidak mampu lagi berbuat apa-apa.
Apakah Pas dan para pemimpinnya tidak takut lagi kepada Tuhan sebagaimana mereka menjunjung tinggi perintah Tuhan sewaktu jadi pembangkang dulu?
Ketika baru-baru ini heboh mengenai isu promosi judi dalam iklan Hari Raya, yang digesa dan dibantah pun hanyalah tentang mengiklankan judi dalam talian yang dianggap tidak wajar dan menghina umat Islam saja.
Kenapa tiada desakan daripada Pas agar judi dalam talian itu sendiri diharamkan terus atau disekat oleh kerajaan sebagaimana sekatan dilakukan terhadap laman-laman lucah?
Kalau berkaitan SugarBook, bukan main lagi Pas menentang agar iklan promosi dan laman web itu diharamkan, tetapi kenapa dalam isu judi dalam talian, tiada gesaan lantang agar kerajaan menyekatnya sama?
Apa sudah jadi dengan Pas?
Apakah sebagaimana manusia biasanya jadi malas dan asyik nak tertidur bila kekenyangan, Pas juga jadi sedemikian setelah kenyang dengan jawatan dan kedudukan dalam kerajaan PN sekarang?
(Shahbudindotcom 21/04/2021)

4.9

7

votes
Article Rating
Kongsikan artikel ini